hotchpotch/miracl-hf-unified huggingface dataset:
রিডলি স্কট
স্যার রিডলি স্কট (ইংরেজি ভাষায়: Ridley Scott) (জন্ম: ৩০শে নভেম্বর, ১৯৩৭) একজন ব্রিটিশ চলচ্চিত্র পরিচালক এবং প্রযোজক। তার বিখ্যাত চলচ্চিত্রগুলোর মধ্যে রয়েছে এলিয়েন, ব্লেড রানার, গ্ল্যাডিয়েটর এবং অ্যামেরিকান গ্যাংস্টার।
ম্যাগনেটার
ম্যাগনেটার (ইংরেজি ভাষায়: Magnetar) এক ধরনের নিউট্রন তারা যাদের চৌম্বক ক্ষেত্র অত্যন্ত শক্তিশালী। ম্যাগনেটারের ক্ষয়ের কারণে মহাবিশ্বে অতি উচ্চ শক্তির তড়িচ্চুম্বকীয় বিকিরণের উৎপত্তি ঘটে। মূলত এক্স রশ্মি এবং গামা রশ্মির বিকিরণ ঘটে। ১৯৯২ সালে রবার্ট ডানকান এবং ক্রিস্টোফার টমসন সর্বপ্রথম এই বস্তুগুলোর উৎপত্তি ও বিবর্তন বিষয়ক তত্ত্ব আবিষ্কার করেন। কিন্তু ম্যাগনেটার থেকে আসা উচ্চ শক্তির গামা রশ্মি বিস্ফোরণ প্রথম শনাক্ত করা হয়েছিল ১৯৭৯ সালের ৫ই মার্চ। অবশ্য তখন কেউ বুঝতে পারেননি যে সেটা ম্যাগনেটার থেকে এসেছে। এর পরের কয়েক দশক জুড়ে স্বয়ংক্রিয় কোমল গামা নিক্ষেপক এবং ব্যতিক্রমী এক্স রশ্মি পালসারের কারণ হিসেবে ম্যাগনেটার প্রকল্প জনপ্রিয় হয়ে উঠে। ২০০৪ সালের ২৭শে ডিসেম্বর বিজ্ঞানীরা প্রথম ম্যাগনেটার থেকে আসা গামা রশ্মি বিকিরণ শনাক্ত করেন। এবার তারা জানতেন বিকিরণ কোথা থেকে আসছে।
জন ফোর্ড
জন ফোর্ড (ইংরেজি ভাষায়: John Ford) (১লা ফেব্রুয়ারি, ১৮৯৪ - ৩১শে আগস্ট, ১৯৭৩) আয়ারল্যান্ডীয় বংশোদ্ভূত মার্কিন চলচ্চিত্র পরিচালক। তিনি কালজয়ী ওয়েস্টার্ন চলচ্চিত্র এবং ইংরেজি সাহিত্যের চিরায়ত কিছু সাহিত্যগ্রন্থ থেকে চলচ্চিত্র নির্মাণ করে খ্যাতি অর্জন করেছেন। স্টেজকোচ বা দ্য সার্চারার্স এর মত ওয়েস্টার্ন ছবি এবং দ্য গ্রেপ্‌স অফ র‌্যাথ এর মত ধ্রুপদী চলচ্চিত্র নির্মাণ করেছেন তিনি। ফোর্ড একমাত্র ব্যক্তি যিনি সেরা পরিচালক হিসেবে চার চারবার (১৯৩৫, ১৯৪০, ১৯৪১ এবং ১৯৫২) একাডেমি পুরস্কার লাভ করেছেন। অবশ্য তার এই চলচ্চিত্রগুলোর মধ্যে কেবল "হাউ গ্রিন ওয়াজ মাই ভ্যালিই" সেরা চিত্রের পুরস্কার পেয়েছিল।
তার চলচ্চিত্রের নির্মাণ কৌশল এবং শিল্প পরবর্তী অনেক পরিচালককে প্রভাবিত করেছে। ইংমার বার্গম্যান এবং অরসন ওয়েল্‌স এর মত পরিচালকেরা তাকে সর্বকালের সেরা পরিচালকদের একজন হিসেবে উল্লেখ করেছেন। লোকেশন শুটিংয়ের ধারা প্রতিষ্ঠায় বিশেষ ভূমিকা রেখেছেন ফোর্ড। বিস্তৃত, রুক্ষ এবং অনুর্বর ভূমিতে চরিত্রগুলোকে দীর্ঘ শটের মাধ্যমে স্বকীয়ভাবে তুলে ধরার ব্যাপারে সিদ্ধহস্ত ছিলেন তিনি। ফোর্ড অসংখ্য মূলধারার পরিচালককে প্রভাবিত করেছেন যাদের মধ্যে রয়েছেন আকিরা কুরোসাওয়া, মার্টিন স্কোরসেজি, স্টিভেন স্পিলবার্গ, জর্জ লুকাস, স্যাম পেকিনপাহ, পিটার বোগড্যানোভিচ, সার্গিও লিওন, ক্লিন্ট ইস্টউড, উইম ওয়েন্ডার্স, জুড এপাটো, ডেভিড লিন, অরসন ওয়েল্‌স, ইংমার বার্গম্যান, ফ্রঁসোয়া ত্রুফো এবং জঁ-লুক গদার
দ্য লর্ড অব দ্য রিংস (চলচ্চিত্র ধারাবাহিক)
দ্য লর্ড অফ দ্য রিংস চলচ্চিত্র ত্রয়ী (ইংরেজি ভাষায়: The Lord of the Rings film trilogy) বলতে পিটার জ্যাকসন পরিচালিত তিনটি চলচ্চিত্র কে বোঝায়। চলচ্চিত্র তিনটির প্রকৃত নাম হচ্ছে , এবং । ইংরেজ ঔপন্যাসিক জে আর আর টোকিয়েন রচিত মহাকাব্যিক রূপকথার উপন্যাস দ্য লর্ড অফ দ্য রিংস অবলম্বনে এই চলচ্চিত্রগুলো নির্মিত হয়েছে।
রূপলাল হাউজ
রূপলাল হাউজ বাংলাদেশের ঢাকা শহরের পুরানো ঢাকার শ্যামবাজার এলাকায় ঊনবিংশ শতকে নির্মিত একটি ভবন। এটি ৯১.৪৪ মিটার দীর্ঘ একটি দ্বিতল ভবন। এর পেছনভাগে বুড়িগঙ্গা নদী প্রবহমান।এটি জমিদার ও বণিকদের তৈরি।
ভবনটি নির্মাণ করেন হিন্দু ব্যবসায়ী ভ্রাতৃদ্বয় রূপলাল দাস ও রঘুনাথ দাস। এটি বুড়িগঙ্গা নদীর উত্তর পারে ফরাসগঞ্জ এলাকায় অবস্থিত। রূপলাল ঢাকার বিখ্যাত আর্মেনীয় জমিদার আরাতুনের কাছ থেকে বাড়িটি কিনে পুনর্নির্মাণ করেছিলেন। এর নির্মাণ কাল ঊনবিংশ শতাব্দীর ষাটের দশক। মার্টিন এন্ড কোং কোম্পানির একজন স্থপতি এর নকশা প্রণয়ন করেছিলেন। দ্বিতল এই ভবনের স্থাপত্য শৈলী অভিনব। এটি দুইটি অসম অংশে বিভক্ত যার প্রতিটিতে কিছুটা ভিন্ন স্থাপত্য শৈলী দেখা যায়। এর ভিত্তিভূমি ইংরেজী E অক্ষরের ন্যায়।, যার বাহুত্রয় শহরের দিকে প্রসারিত। মাঝের দীর্ঘতম বাহুটির দৈর্ঘ্য ১৮.৩৩ মিটার। ভবনটির ছাদ নির্মাণ করা হয়েছিল 'কোরিনথীয়' রীতিতে। এর উপরে রয়েছে রেনেসাঁ যুগের কায়দায় নির্মিত 'পেডিমেন্ট'। রূপলাল হাউজে দ্বিতীয় তলায় দুটি অংশে বিভিন্ন আয়তনের মোট ৫০টিরও বেশি কক্ষ রয়েছে। এছাড়াও রয়েছে কয়েকটি প্রশস্ত দরবার কক্ষ । ভবনের পশ্চিামংশে দোতলায় অবস্থিত নাচঘরটি আকষণীয়ভাবে তৈরী। এর মেঝে ছিল কাষ্ঠ নির্মিত। পুরো বাড়ি জুড়ে উত্তর-দক্ষিণ পার্ম্বে রয়েছে প্রশস্ত বারান্দা। বারান্দা দুটি ইট-নির্মিত 'সেমি-কোরিনথীয়' স্তম্ভ বা সমায়ত ইটের স্তম্ভের ওপর সংস্থাপিত। নদীর দিকে সম্মুখভাগে ভবনের চূড়াতে একটি বড় ঘড়ি ছিল যা ১৮৯৭ খ্রিস্টাব্দের ভূমিকম্পে ভেঙ্গে পড়ার পড়ে আর ঠিক করা হয়নি। ১৮৮৮ সালে ভারতের ভাইসরয় লর্ড ডাফরিন ঢাকা সফরের সময় তাঁর সম্মানে এখানে একটি বল নাচবল নাচের আসর আয়োজন করা হয়েছিলো।
১৯৪৭ খ্রিস্টাব্দে ভারত বিভাগকালে রূপলালের উত্তরাধিকাররা ঢাকা ত্যাগ করে পশ্চিম বঙ্গে চলে যান। সাম্প্রতিক কালে রূপলাল হাউজ মসলা ও সবজি ব্যবসায়ীদের দখলে চলে গিয়েছিল। তবে বর্তমানে এটিকে অবৈধ দখলমুক্ত করে বাংলাদেশ সরকারের পুরাতত্ত্ব বিভাগের তত্ত্বাবধানে রাখা রয়েছে।
স্টিভেন সোডারবার্গ
স্টিভেন অ্যান্ড্রু সোডারবার্গ (ইংরেজি ভাষায়: Steven Andrew Soderbergh) (জন্ম: ১৪ই জানুয়ারি, ১৯৬৩) একজন সুয়েডীয় বংশোদ্ভূত মার্কিন চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক ও সম্পাদক। তিনি ২০০০ সালে "ট্রাফিক" চলচ্চিত্রটি পরিচালনার জন্য সেরা পরিচালক বিভাগে একাডেমি পুরস্কার অর্জন করেন। পরবর্তীকালে তিনি "ওশান্‌স ত্রয়ী" (২০০১-১৮), "কন্টাজিয়ন" (২০১১), "ম্যাজিক মাইক" (২০১২), "সাইড এফেক্টস" (২০১৩), "লোগান লাকি" (২০১৭) ও "আনসেন" (২০১৮) ছবিগুলো দিয়ে আরও জনপ্রিয়তা ও সমালোচনামূলক সফলতা অর্জন করেন।
কেভিন কসনার
কেভিন মাইকেল কসনার() (জন্ম: ১৮ই জানুয়ারি, ১৯৫৫) একাডেমি পুরস্কার বিজয়ী মার্কিন চলচ্চিত্র পরিচালক, প্রযোজক এবং অভিনেতা। তিনি ড্যান্সেস উইথ উল্‌ভ্‌স (১৯৯০) চলচ্চিত্র "লেফটেন্যান্ট জে ডানবার" চরিত্রে অভিনয় করার জন্য সবচেয়ে বিখ্যাত। এই ছবিটি ৭টি ক্ষেত্রে একাডমি পুরস্কার পেয়েছিল যার মধ্যে সেরা চিত্র এবং সেরা পরিচালকের পুরস্কার দুটিও ছিল।
মাইকেল কার্টিজ
মাইকেল কার্টিজ (২৪শে ডিসেম্বর, ১৮৮৬ - ১০ই এপ্রিল, ১৯৬২) একাডেমি পুরস্কার বিজয়ী হাঙ্গেরীয়-মার্কিন চলচ্চিত্র পরিচালক। তিনি ইউরোপে প্রায় ৫০টি চলচ্চিত্র নির্মাণ করেছেন, যুক্তরাষ্ট্রে নির্মাণ করেছেন আরও ১০০টি চলচ্চিত্র। এর মধ্যে বিখ্যাত চলচ্চিত্রগুলো হচ্ছে দ্য অ্যাডভেঞ্চার্‌স অফ রবিন হুড, অ্যাঞ্জেল্‌স অ্যান্ড ডার্টি ফেইসেস, কাসাব্লাংকা, ইয়াংকি ডুড্‌ল ড্যান্ডি এবং হোয়াইট ক্রিসমাস। ১৯৩০ এবং চল্লিশের দশকে ওয়ার্নর ব্রাদার্স স্টুডিওর স্বর্ণযুগে তিনি সাফল্য অর্জন করেছিল।
১৯৪০ এর পর অবশ্য তিনি খুব একটা সফলতা পাননি। এই সময় তিনি মূলত স্টুডিওর মাধ্যমে চলচ্চিত্র নির্মাণ ত্যাগ করে নিজে চলচ্চিত্র প্রযোজনা এবং ফ্রিল্যান্স কাজকর্ম শুরু করেছিলেন। খুব বেশি সফল না হলেও কাজ চালিয়ে গেছেন মৃত্যুর আগ পর্যন্ত।
এডওয়ার্ড জুইক
এডওয়ার্ড জুইক (ইংরেজি ভাষায়: Edward Zwick) (জন্ম: ৮ই অক্টোবর, ১৯৫২) মার্কিন চলচ্চিত্র পরিচালক ও প্রযোজক। ১৯৭৪ সালে হার্ভার্ড থেকে এবি ডিগ্রি অর্জন করেন। পরবর্তীতে এএফআই কনজারভেটরিতে যোগ দেন এবং ১৯৭৫ সালে সেখান থেকে এমএফআই ডিগ্রি লাভ করেন।
ব্রাইস
ব্রাইস একটি ত্রিমাত্রিক মডেল তৈরী, অ্যানিমেশন ও রেন্ডার করার সফ্‌টওয়্যার । এর বিশেষত্ব হল ফ্র্যাক্টাল ভূপ্রকৃতি উৎপাদন ।
ফ্র্যাক্টাল জ্যামিতি ব্যবহার করে কম্পিউটারের মাধ্যমে পর্বতশ্রেনী ও উপকূল রেখার বাস্তব সম্মত চিত্র তৈরি নিয়ে গবেষণার মাধ্যমে উদ্ভব ঘটে ব্রাইসের মূল অংশের । ফ্র্যাক্টাল জ্যামিতির জনক বেনওয়া ম্যান্ডেলব্রটের ছাত্র কেন মুসগ্রেভ প্রথম কিছু ফ্র্যাক্টাল ভিত্তিক প্রোগ্রাম লেখেন । পরবর্তীতে এরিক ওয়েগনার এগুলোকে আরো বর্ধিত করেন । ওয়েগনার আরো কিছুকাল পরে সফট্‌ওয়্যার শিল্পী কাই ক্রাউসের সাথে মিলে এর মূল ব্যবহারকারী ইন্টারফেস দাঁড়া করান । ব্রাইস বানিয্যিক ভাবে প্রথম বাজারে আসে ব্রাইস ১.০ হিসেবে ১৯৯৪ সালে শুধুমাত্র অ্যাপল ম্যাকিনটসের জন্য ।
২০১০ সালে এর সপ্তম (৭) ভারসান প্রকাশিত হয়।
http://www.daz3d.com/i/software/bryce7?_m=d
এমবেডেড সিস্টেম
এমবেডেড সিস্টেম বা সন্নিবেশিত গণনা ব্যবস্থা বলতে এক বা একাধিক সুনির্দিষ্ট বা সনির্বন্ধ কাজ করবার জন্য তৈরি বিশেষায়িত ব্যবস্থা কেই বুঝানো হয়। সাধারণত এটি কোন কম্পিউটিং যন্ত্র বা যান্ত্রিক বা ইলেকট্রনিক্স যন্ত্রের অংশ হিসাবে অবস্থান করে।
ঘরে বা কার্য্যক্ষেত্রে ব্যবহার্য ব্যক্তিগত কম্পিউটারে অপারেটিং সিস্টেমস ইন্সটল করার পরে তা দিয়ে বলতে গেলে অগণিত কাজ করা যেতে পারে। যেমন গান শোনা থেকে শুরু করে ছোট আকারের গবেষণা পর্যন্ত। প্রয়োজন মাফিক আপনি এর বৈশিষ্ট্য বা ফিচার বাড়িয়েও নিতে পারবেন। কিন্তু এই এমবেডেড সিস্টেম এর বেলাতে তা সম্ভব নয়। এমবেডেড সিস্টেম একটা বা এক গুচ্ছ নির্দিষ্ট কাজ-ই করবে। সে জন্যেই এ ধরনের সিস্টেম বা ব্যবস্থা একটি পরিপূর্ণ যন্ত্রের অংশ হিসেবে তার ভেতরে সন্নবেশিত বা লুকানো বা অন্তর্ভুক্ত থাকে।
আজকের প্রযুক্তি যে দ্রুত বেগে উন্নতির দিকে ধাবিত হচ্ছে তার অনেক ক্ষেত্রেই এই এমবেডেড সিস্টেম অত্যন্ত গুরুত্বপূর্ণ ভুমিকা রেখেছে। যেহেতু এ ধরনের যন্ত্রাংশ কিছু নির্দিষ্ট কাজের জন্য বানানো হয় তাই, সম্পূর্ণ ব্যবস্থাকে আমূলে বদলে না দিয়েও শুধু অংশবিশেষ পরিবর্তন করে উল্লেখযোগ্য উন্নতি সাধন করা যায়।
কোন একটা ব্যক্তিগত কম্পিউটারে ভিত্তি বা মাদারবোর্ড থাকে যা এমবেডেড সিস্টেম এর একটা বড় উদাহরণ। এ ধরনের একটি মাদারবোর্ড কম্পিউটারের সকল কাজ করে না কিন্তু তাকে সচল রাখতে উল্লেখযোগ্য ভুমিকা রাখে। এটি হার্ডডিস্ক ,RAM , প্রসেসর , গ্রাফিক্স কার্ড সকলের সংযোজন মাধ্যম বা ভিত্তি হিসাবে কাজ করে যা এমবেডেড সিস্টেম এর একটা বৈশিষ্ট্য।
আজকের প্রযুক্তি নির্ভর আধুনিক জীবনের প্রতিটি ক্ষেত্রে এমবেডেড সিস্টেম এর প্রভাব রয়েছে। বিভিন্ন ভোক্তা পণ্য যেমন হাতে বহন যোগ্য কম্পিউটার, পি.ডি.এ. গান শুনবার এম.পি.থ্রি./ফোর প্লেয়ার , মুঠোফোন, ভিডিও গেইম কন্সোল, ডিজিটাল ক্যামেরা, গ্লোবাল পজিশনিং সিস্টেম, এয়ার কন্ডিশনার, টেলিফোন, রোবটিক্স, সিকিউরিটি সিস্টেম, ট্রাফিক কন্ট্রোল সিস্টেম, এটিএম মেশিন, লটারি মেশিন, ফটোকপি মেশিন, ডিজিটাল ঘড়ি, মোটর গাড়ি, ওভেন, কুকার, এমন কি কাপড় ধোওয়ার যন্ত্র সব খানে এই এমবেডেড সিস্টেম এর ব্যবহার জীবন কে করছে স্বচ্ছন্দ্য।
ড্যানি বয়েল
ড্যানি বয়েল (জন্ম: ২০শে অক্টোবর, ১৯৫৬) একজন ইংরেজ চলচ্চিত্র পরিচালক ও প্রযোজক। তিনি "ট্রেইনস্পটিং", "টুয়েন্টি এইট ডেইস লেইটার" এবং "সানশাইন" এর মত চলচ্চিত্র নির্মাণ করে পরিচিতি অর্জন করেছেন। ২০০৮ সালে স্লামডগ মিলিয়নিয়ার চলচ্চিত্রের জন্য তিনি শ্রেষ্ঠ পরিচালক হিসেবে একাডেমি পুরস্কার লাভ করেন। এছাড়াও ২০১০ সালে "127 Hours" চলচ্চিত্রের জন্য তিনি দুইটি বিভাগে একাডেমি পুরস্কারের জন্য মনোনীত হন।
ফ্রান্সিস ফোর্ড কোপলা
ফ্রান্সিস ফোর্ড কোপলা (ইংরেজি: Francis Ford Coppola, জন্ম: ৭ই এপ্রিল, ১৯৩৯) হলেন একজন মার্কিন চলচ্চিত্র পরিচালক, প্রযোজক এবং চিত্রনাট্যকার। তিনি ৫ বার একাডেমি পুরস্কার অর্জন করেন। চলচ্চিত্র পরিচালনার পাশাপাশি কোপলা মদ্যব্যবসায়ী, পত্রিকার প্রকাশক এবং হোটেল-মালিকও ছিলেন। তিনি "হফস্ট্রা বিশ্ববিদ্যালয়" থেকে থিয়েটার বিষয়ে স্নাতক ডিগ্রি লাভ করেন। এরপর "ইউসিএলএ ফিল্ম স্কুল" থেকে চলচ্চিত্র পরিচালনায় "এমএফএ" ডিগ্রি অর্জন করেন। সবচেয়ে বেশী জনপ্রিয়তা ও খ্যাতি অর্জন করেছেন যে ছবিগুলো পরিচালনা করে সেগুলো হচ্ছে: "গডফাদার ত্রয়ী", দ্য কনভার্সেশন এবং ভিয়েতনাম যুদ্ধের উপর ভিত্তি করে নির্মিত অ্যাপোক্যালিপ্‌স নাও।
কোপলার ১৯৮০ ও ১৯৯০ এর দশকের চলচ্চিত্রগুলো সমাদৃত হলেও ১৯৭০ এর দশকের চলচ্চিত্রগুলোর মত বাণিজ্যিক সফলতা লাভ করতে পারে নি। ১৯৮০ এর দশকের পর থেকে মুক্তিপ্রাপ্ত তার চলচ্চিত্রগুলো হল নাট্যধর্মী "দি আউটসাইডার্স" ও "রাম্বল ফিশ" (১৯৮৩), অপরাধ-নাট্যধর্মী "দ্য কটন ক্লাব" (১৯৮৪) ও "দ্য গডফাদার পার্ট ৩" (১৯৯০) এবং ভীতিপ্রদ চলচ্চিত্র "ব্রাম স্টোকার্স ড্রাকুলা" (১৯৯২)।
ভারত সরকার
ভারত সরকার (Government of India ; "Bhārat Sarkār") সরকারিভাবে ইউনিয়ন গভর্নমেন্ট সাধারণভাবে কেন্দ্রীয় সরকার নামে ভারতে প্রচলিত। এটা ভারতের সংবিধান দ্বারা প্রতিষ্ঠিত এবং ২৯ টি রাজ্য ও সাতটি কেন্দ্রশাসিত অঞ্চল ইউনিয়নের শাসক কর্তৃপক্ষ, সম্মিলিতভাবে ভারতের প্রজাতন্ত্র বলা হয়। এটা নতুন দিল্লি, ভারতের রাজধানীতে অবস্থিত।
ভারতের নাগরিকদের জন্য প্রযোজ্য মৌলিক দেওয়ানি ও ফৌজদারি আইনগুলি মুখ্য সংসদীয় আইনসভায় নির্ধারণ করা হয়।
ভারতে লেজিসলেটিভ ক্ষমতা ভারতের রাষ্ট্রপতি, রাজ্যসভা ও লোকসভা নিয়ে গঠিত সংসদের একটি দ্বিকক্ষবিশিষ্ট আইনসভা উপর ন্যস্ত করা হয়।
বেঙ্কাইয়া নাইডু
নরেন্দ্র মোদী
শ্যামাপ্রসাদ মুখোপাধ্যায়
ভারত কেশরী ডঃ শ্যামাপ্রসাদ মুখোপাধ্যায় বা ডঃ শ্যামাপ্রসাদ মুখার্জী (জন্ম জুলাই ৬, ১৯০১- মৃত্যু জুন ২৩, ১৯৫৩) একজন ভারতীয় পন্ডিত ও জাতীয়তাবাদী নেতা। শ্যামাপ্রসাদ মুখার্জী প্রথম হিন্দু জাতীয়তাবাদী রাজনৈতিক দল ভারতীয় জন সংঘ গঠন করেন। শ্যামাপ্রসাদ মুখার্জী হিন্দু মহাসভার সভাপতি ছিলেন। তিনি জওহরলাল নেহেরুর ক্যাবিনেটের মন্ত্রী ছিলেন।
শ্যামাপ্রসাদ মুখার্জী ১৯০১ সালের ৬ই জুলাই কলকাতায় এক উচ্চ সামাজিক মর্যাদাসম্পন্ন ব্রাহ্মণ পরিবারে জন্মগ্রহণ করেন। তাঁর পিতা স্যার আশুতোষ মুখার্জী ও মাতা শ্রীমতী যোগমায়া দেবীর কাছ থেকে তিনি কিংবদন্তিতুল্য পাণ্ডিত্য ও ঐকান্তিক জাতীয়তাবাদী চেতনা উত্তরাধিকারসূত্রে লাভ করেন। তাঁরা তাঁকে ‘পবিত্র ও মর্যাদাপূর্ণ জীবন’-যাপনে অনুপ্রাণিতও করেন। ১৯২১ সালে প্রেসিডেন্সি কলেজ থেকে ইংরেজিতে সম্মান পরীক্ষায় প্রথম শ্রেণীতে প্রথম স্থান দখল করার পর শ্যামাপ্রসাদ মুখার্জী ভারতীয় ভাষায় স্নাতকোত্তর ডিগ্রি অর্জন করেন। এরপর তিনি ১৯২৪ সালে বি.এল পরীক্ষায় বিশ্ববিদ্যালয়ে সর্বোচ্চ স্থান লাভ করেন।
ছাত্র থাকাকালীন সময় থেকে শ্যামাপ্রসাদ তাঁর ভাইস-চ্যান্সেলর পিতাকে শিক্ষা পরিকল্পনা প্রণয়নে সহায়তা করেন।
ড.মুখার্জি ভারত বিভাজনের তীব্র বিরোধী ছিলেন। ১১ ফেব্রুয়ারি ১৯৪১ সালে তিনি বলেন, মুসলিমরা যদি ভারত বর্ষের বিভাজন চায় তবে ভারতের সকল মুসলিমদের উচিত তাদের তল্পিতল্পা গুটিয়ে পাকিস্তান চলে যাওয়া।
জম্মু-কাশ্মীরের ৩৭০ নং ধারা নিয়ে নেহরু মন্ত্রিসভার সাথে মতবিরোধ দেখা দিলে তিনি মন্ত্রিসভা থেকে পদত্যাগ করেন। পরবর্তীতে তিনি দক্ষিণপন্থী প্রজা পরিষদ গঠন করে “এক প্রজাতন্ত্রের মধ্যে আরেকটা প্রজাতন্ত্র থাকতে পারে না” এই দাবি নিয়ে আন্দোলন শুরু করেন। ১৯৫৩ সালের ১১ই মে শ্যামাপ্রসাদকে গ্রেপ্তার করে জেলবন্দি করা হলে তিনি বন্দি থাকা অবস্থায় মৃত্যুবরণ করেন।
জাতিসংঘ শরণার্থীবিষয়ক হাইকমিশনার
জাতিসংঘ শরণার্থীবিষয়ক হাইকমিশনার (ইংরেজি ভাষায়: United Nations High Commissioner for Refugees, সংক্ষেপে UNHCR) জাতিসংঘের কার্যত একটি আন্তর্জাতিক সংস্থা যার দায়িত্ব হচ্ছে জাতিসংঘ বা কোন দেশের সরকারের অনুরোধে স্বদেশহীন, বাস্তুহারা, বিতাড়িত, মাতৃভূমিচ্যূত শরণার্থীদেরকে রক্ষা করা, তাদের অবস্থাকে সমর্থন যোগানো এবং নিজ দেশে ফেরা বা যথোপযুক্ত পুনর্বাসনের ব্যবস্থা করা। এটি ১৯৫০ সালের ১৪ ডিসেম্বর প্রতিষ্ঠিত হয়। এটি দুইবার, ১৯৫৪ এবং ১৯৮১সালে নোবেল শান্তি পুরস্কার লাভ করে। বর্তমান হাইকমিশনার ফিলিপ্পো গ্রান্ডি ২০১৬ থেকে কর্মরত। তিনি একাদশতম(১১শ তম) হাইকমিশনার। হাইকমিশনারের সদর দপ্তর সুইজারল্যান্ডের জেনেভা শহরে অবস্থিত।
জুন ২০০৭
জুন ২০০৭ ছিল সেই বছরের (খ্রিস্টীয় মতের) ৬ষ্ঠ মাস। মাসটি শুক্রবারে শুরু হয় এবং ৩০ দিন পর শনিবারে শেষ হয়।
জিনসেং
জিনসেং () Araliaceae পরিবারের Panax গণের একটি উদ্ভিদ প্রজাতি। এটি মাংসল মূলবিশিষ্ট এক ধরনের বহুবর্ষজীবী উদ্ভিদ। এটি উত্তর গোলার্ধে পূর্ব এশিয়াতে, বিশেষ করে চীন, কোরিয়া ও পূর্ব সাইবেরিয়াতে, ঠান্ডা পরিবেশে জন্মে।
শক্তিবর্ধক টনিক হিসেবে বিভিন্ন দেশে জিনসেংয়ের প্রচলন আছে।
মাস্টার্স টুর্নামেন্ট
মাস্টার্স টুর্নামেন্ট (ইংরেজি ভাষায়: Masters Tournament) পুরুষদের পেশাদার গল্‌ফের সবচেয়ে বড় চারটি চ্যাম্পিয়নশিপের একটি। মার্কিন যুক্তরাষ্ট্রের বাইরে এটি "দ্য ইউএস মাস্টার্স" নামে পরিচিত। অনেকে শুধু "দ্য মাস্টার্স" নামেও ডাকেন।
ফের্নান্দো লুগো
ফের্নান্দো আর্মিন্দো লুগো মেন্দেজ (স্পেনীয় ভাষায়: Fernando Armindo Lugo Méndez) (জন্ম: ৩০শে মে, ১৯৫১) প্যারাগুয়ের একজন রাজনীতিবিদ ও রোমান ক্যাথলিক বিশপ। তিনি ২০০৮ সালে প্যারাগুয়ের রাষ্ট্রপতি নির্বাচনে জয়লাভ করেন এবং বর্তমানে প্যারাগুয়ের ৫২তম রাষ্ট্রপতির দায়িত্ব পালন করছেন।
ড্যানিকা প্যাট্রিক
ড্যানিকা প্যাট্রিক (ইংরেজি ভাষায়: Danica Sue Patrick) (জন্ম: ২৫শে মার্চ, ১৯৮২) একজন মার্কিন অটো রেসিং এর চালক। তিনি ইন্ডিকার সিরিজে নিয়মিত অংশগ্রহণ করেন। তার জন্ম উইসকনসিনের বেলয়েটে হলেও বেড়ে উঠেছেন ইলিনয় এর রস্কোতে। ২০০৮ সালে "ইন্ডি জাপান ৩০০" তে তিনি বিজয়ী হয়েছেন। তিনিই সর্বপ্রথম নারী যিনি এই রেস জিতলেন।
দুর্নীতি দমন কমিশন (বাংলাদেশ)
দুর্নীতি দমন কমিশন বা দুদক বাংলাদেশে দুর্নীতি দমন, নিয়ন্ত্রণ, ও দুর্নীতি প্রতিরোধে গঠিত একটি কমিশন। এটি ২০০৪ সালের ৯ মে মাসের দুর্নীতি দমন আইন অনুসারে কার্যকর হয়েছে। একজন চেয়ারম্যান ও দুজন কমিশনার নিয়ে গঠিত দুর্নীতি দমন কমিশন কার্যালয় ঢাকার সেগুনবাগিচায় অবস্থিত। এ সংস্থার লক্ষ্য হচ্ছে দেশে দুর্নীতি ও দুর্নীতিমূলক কাজ প্রতিরোধ করা। যে কোনো ব্যক্তি অথবা সংস্থার বিরুদ্ধে কমিশনের একতিয়ারভুক্ত বিষয়ে কোনো অভিযোগ সমন্বিত জেলা কার্যালয়, বিভাগীয় অথবা সেগুনবাগিচা, ঢাকাস্থ প্রধান কার্যালয় প্রেরণ করা যাবে।
ডিমাসা ভাষা
ডিমাসা ভাষা উত্তর-পূর্ব ভারতের আসাম ও নাগাল্যান্ড রাজ্যের ডিমাসা জাতির লোকদের মধ্যে প্রচলিত একটি চীনা-তিব্বতি ভাষা। ককবরক ভাষার সাথে ভাষাটির মিল আছে। ডিমাসারা নিজেরা ভাষাটিকে গ্রাও-ডিমা নামে ডাকেন। ডিমাসা শব্দটির অর্থ "বৃহৎ নদীর পুত্রগণ", যেখানে বৃহৎ নদী বলতে ব্রহ্মপুত্র নদকে বোঝানো হয়েছে। ভাষাটি আসামের ডিমা হাসাও, কাছাড় জেলা, কারবি আংলোং জেলা, নাগাওন জেলা ও হোজাই জেলাতে প্রচলিত। এছাড়া নাগাল্যান্ড, মিজোরাম ও মেঘালয়েও এটি কথিত হয়। লাতিন লিপি দিয়ে ভাষাটি লেখা হয়, তবে কাছাড় জেলাতে বাংলা বর্ণমালাকে লিখন পদ্ধতি হিসেবে ব্যবহার করা হয়।
ওয়াচৌস্কি ভ্রাতৃদ্বয়
লরেন্স "ল্যারি" ওয়াচৌস্কি (জন্ম: ২১শে জুন, ১৯৬৫) এবং অ্যান্ড্রু "অ্যান্ডি" ওয়াচৌস্কি (জন্ম: ২৯শে ডিসেম্বর, ১৯৬৭), এই দুই ভাইকে একসাথে ওয়াচৌস্কি ভ্রাতৃদ্বয় নামে ডাকা হয়। এই মার্কিন ভ্রাতৃদ্বয় একসাথে বেশ কিছু চলচ্চিত্র পরিচালনা ও প্রযোজনা করেছেন এবং বেশ কিছু চিত্রনাট্যও লিখেছেন। তারা দ্য ম্যাট্রিক্স ত্রয়ী নির্মাণ করে সবচেয়ে বেশী জনপ্রিয়তা অর্জন করেছেন।
পশ্চিমবঙ্গের পৌরসভা
পশ্চিমবঙ্গ ভারতের পূর্বাঞ্চলের একটি রাজ্য। এই রাজ্য দেশের চতুর্থ সর্বাধিক জনবহুল রাজ্য। এই রাজ্যের জেলা ভিত্তিক পৌরসভা গুলি হল:
অ্যামনেস্টি ইন্টারন্যাশনাল
অ্যামনেস্টি ইন্টারন্যাশনাল () একটি মানবাধিকার বিষয়ক আন্তর্জাতিক বেসরকারী সংস্থা। আন্তর্জাতিক পর্যায়ে মানবাধিকার বিষয়ের উত্তরণ ও মর্যাদা রক্ষায় জাতিসংঘ সাধারণ পরিষদে গৃহীত সার্বজনীন মানব অধিকার সংক্রান্ত ঘোষণাপত্র বাস্তবায়নে সংস্থাটি একযোগে কাজ করে যাচ্ছে। সংস্থাটি ১৯৬১ সালে যুক্তরাজ্যে স্থাপিত হয়। এর সদর দপ্তর লন্ডনে অবস্থিত।
সংস্থাটিকে ১৯৭৭ সালে নোবেল শান্তি পুরস্কার এবং ১৯৭৮ সালে জাতিসংঘ মানবাধিকার পুরস্কার দেওয়া হয়।
প্রধান কতকগুলো বিষয়াবলীকে ঘিরে অ্যামনেস্টি ইন্টারন্যাশনাল বিশ্বব্যাপী কাজ করে যাচ্ছে। সেগুলো হচ্ছে -
মহাত্মা গান্ধীর হত্যাকাণ্ড
১৯৪৮ সালের ৩০ জানুয়ারি গান্ধীকে গুলি করে হত্যা করা হয়। সে সময় তিনি নতুন দিল্লীর বিরলা ভবন (বিরলা হাউস) মাঝে রাত্রিকালীন পথসভা করছিলেন। তার হত্যাকারী নাথুরাম গডসে ছিলেন একজন হিন্দু মৌলবাদী যার সাথে চরমপন্থী হিন্দু মহাসভার যোগাযোগ ছিল।নাথুরাম বিনায়ক গোডসে ছিলেন মহাত্মা গান্ধীর প্রকৃত হত্যাকারী।
মঙ্গোল
মঙ্গোল (মঙ্গোলীয়: "Mongɣul"; সিরিলীয় বর্ণে: Монгол "মঙ্গোল") বলতে মঙ্গোলিয়া, চীন এবং রাশিয়ার বিভিন্ন স্থানে বসবাসকারী বেশ কিছু নৃতাত্ত্বিক গোষ্ঠীকে বোঝায়।
মঙ্গোল (দ্ব্যর্থতা নিরসন)
মঙ্গোল নামটি দ্বারা মূলত মঙ্গোলিয়া, চীন এবং রাশিয়ার একটি বড় নৃতাত্ত্বিক গোষ্ঠীকে বোঝায়। এছাড়াও এটি দ্বারা নিম্নলিখিত বিষয়গুলোকে নির্দেশ করা যেতে পারে:
মঙ্গোল (চলচ্চিত্র)
মঙ্গোল (রুশ ভাসায়: Монгол) ২০০৭ সালে মুক্তিপ্রাপ্ত একটি অর্ধ-ঐতিহাসিক চলচ্চিত্র। তরুণ চেঙ্গিজ খানকে কেন্দ্র করে নির্মীত এই ছবিটি পরিচালনা করেছেন রুশ চলচ্চিত্র পরিচালক সের্গেই বদরফ। চেঙ্গিজ খানের জীবনীর উপর ভিত্তি করে তিনটি চলচ্চিত্র নির্মাণের পরিকল্পনা নিয়েছেন তিনি। এটি ছিল সেই চলচ্চিত্র ত্রয়ীর প্রথম পর্ব।
জার্মানি, কাজাখস্তান, মঙ্গোলিয়া এবং রাশিয়ার বেশ কিছু চলচ্চিত্র স্টুডিওর যৌথ প্রযোজনায় এটি নির্মীত হয়েছে। ছবির অধিকাংশ শুটিং হয়েছে গণচীনের অভ্যন্তরীন মঙ্গোলিয়া (মঙ্গোলদের স্বায়ত্তশাসিত অঞ্চল) অঞ্চল এবং কাজাখস্তানে। ২০০৫ সালের সেপ্টেম্বর থেকে শুরু হয়ে ২০০৬ এর নভেম্বরে শুটিং শেষ হয়েছে। এটি ২০০৭ সালে "সেরা বিদেশী ভাষার চলচ্চিত্র" ক্ষেত্রটিতে কাজাখস্তান থেকে একাডেমি পুরস্কার মনোনয়ন লাভ করেছিল। কিন্তু অস্ট্রীয় চলচ্চিত্র ডি ফ্যালশারের কাছে হেরে যায়।
বাদল গুপ্ত
বাদল গুপ্ত (১৯১২-১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বাঙালি বিপ্লবী।
বাদল গুপ্তের আসল নাম সুধীর গুপ্ত। তাঁর জন্ম ঢাকার বিক্রমপুর এলাকার পুর্ব শিমুলিয়া গ্রামে, যা বর্তমানে বাংলাদেশের মুন্সীগঞ্জ জেলার অন্তর্গত। বানারিপাড়া স্কুলে পড়ার সময়ে সেখানকার শিক্ষক নিকুঞ্জ সেন বাদলকে দেশপ্রেমে উদ্বুদ্ধ করেন। বাদল বেঙ্গল ভলান্টিয়ার্সে স্বেচ্ছাসেবী হিসাবে যোগ দেন।
বেঙ্গল ভলান্টিয়ার্সের বিপ্লবীরা কারাবিভাগের ইন্সপেক্টর জেনারেল কর্নেল এন এস সিম্পসনের উপরে হামলা চালানোর সিদ্ধান্ত নেন। সিম্পসন কারাগারে রাজবন্দীদের উপরে অত্যাচারের জন্য কুখ্যাত ছিলেন। সিম্পসনকে হত্যা করা ছাড়াও বিপ্লবীদের লক্ষ্য ছিলো কলকাতার ব্রিটিশ শাসকদের সচিবালয় রাইটার্স ভবনে হামলা চালিয়ে ব্রিটিশ শাসকদের মনে ত্রাস সৃষ্টি করা। ১৯৩০ সালের ৮ই ডিসেম্বর দীনেশ গুপ্ত ও বিনয় বসুর সাথে মিলে বাদল বসু ইউরোপীয় বেশভুষার ছদ্মবেশ নিয়ে রাইটার্স ভবনে প্রবেশ করেন, এবং কর্নেল সিম্পসনকে গুলি করে হত্যা করেন। ব্রিটিশ পুলিশ পালটা গুলি চালাতে শুরু করে। বন্দুকযুদ্ধে ব্রিটিশ পুলিশ অফিসার টোয়াইনাম, প্রেন্টিস ও নেলসন আহত হন। নিকটের লালবাজার থেকে কমিশনার টেগার্টের নেতৃত্বে পুলিশবাহিনী তাদের ঘিরে ফেলে এবং অচিরেই তিন বিপ্লবী পরাস্ত হন। তবে তাঁরা পুলিশের হাতে ধরা দিতে চাননি, তাই বাদল পটাশিয়াম সায়ানাইড খান এবং বিনয় ও দীনেশ আত্মহত্যার জন্য নিজেদের উপরে গুলি চালান। বিষ খেয়ে ঘটনাস্থলেই বাদল গুপ্তের মৃত্যু হয়। ইতিহাসে এই তিন বীরের মহাকরণ আক্রমন 'অলিন্দ যুদ্ধ' নামে খ্যাত।
ভারত স্বাধীন হওয়ার পরে বিনয়-বাদল—দীনেশের নামানুসারে কলকাতার ডালহৌসি স্কোয়ারের নাম পালটে রাখা হয় বি-বা-দী বাগ (বিনয়- বাদল-দীনেশ বাগ)। এই অলিন্দ যুদ্ধের স্মৃতিতে রাইটার্স বিল্ডিং এর দ্বিতলে একটি প্রস্তর ফলক আছে।
বিনায়ক দামোদর সাভারকর
বিনায়ক দামোদর সাভারকর (মারাঠি: विनायक दामोदर सावरकर "ভ়িনায়াক্‌ দামোদার্‌ সাভ়ার্কার্‌") (মে ২৮, ১৮৮৩ – ফেব্রুয়ারি ২৬, ১৯৬৬) একজন বিপ্লবী ভারতীয় রাজনীতিবিদ এবং ভারতীয় স্বাধীনতা আন্দোলনের সক্রিয় অংশগ্রহণকারী।
লন্ডনে থাকাকালীন সাভারকর ভারতীয় স্বাধীনতা আন্দোলনের সাথে যুক্ত হয়ে পড়েন। স্বাধীনতা আন্দোলনে সাভারকারের অবদান :
জ্যাকসন হত্যায় জড়িত থাকার অভিযোগ।
লর্ড কার্জন হত্যায় জড়িত থাকার অভিযোগ।
ব্রিটিশের বিরুদ্ধে অস্ত্র এবং বিস্ফোরক ব্যবহারের ষড়যন্ত্রের অভিযোগ।
তাঁর চক্রান্ত ইংরেজদের হাতে ধরা পড়ে এবং এস.এস.মোরিয়া জাহাজে তাঁকে ধরে নিয়ে যাওয়ার সময়, তিনি টয়লেটের জানালা দিয়ে বেরিয়ে সাঁতরে ফ্রান্সে যান।
পরে ইংরেজরা ফ্রান্সের মধ্যে অবৈধভাবে তাঁকে গ্রেফতার করে।
সাভারকরকে হিন্দুত্ব রাজনৈতিক মতাদর্শের প্রবক্তা বলে গণ্য করা হয়। তিনি নাৎসিবাদকে প্রশংসা করেছিলেন। তিনি পাকিস্তানপন্থী মুসলমান-বিরোধী হিন্দু জাতীয়তাবাদী আদর্শের প্রবক্তা ছিলেন। আধুনিক হিন্দু জাতীয়তাবাদী রাজনৈতিক দলগুলো সাভারকরকে পরম পুজনীয় হিসাবে সম্মান করে থাকে। বীর সাভারকর অভিনব ভারত সোসাইটি প্রতিষ্ঠা করেন। তিনি হিন্দু মহাসভার সভাপতি হিসেবে দায়িত্ব পালন করেন। তিনি হিন্দু সমাজের জাতিভেদ প্রথার বিরোধিতা করেন।
মহাত্মা গান্ধীর হত্যাকাণ্ডের সাথে সাভারকর জড়িত ছিলেন বলে অভিযোগ রয়েছে।
ট্র্যাফিক (চলচ্চিত্র)
ট্র্যাফিক (ইংরেজি ভাষায়: Traffic) একটি একাডেমি পুরস্কার বিজয়ী মার্কিন অপরাধ/নাট্য চলচ্চিত্র। ২০০০ সালে মুক্তিপ্রাপ্ত এই ছবিটি পরিচালনা করেছেন স্টিভেন সোডারবার্গ। এতে মার্কিন যুক্তরাষ্ট্র এবং মেক্সিকোর মাদক ব্যবসা এবং সমাজ জীবনে এর প্রভাবকে বিভিন্ন অবস্থান থেকে ফুটিয়ে তোলা হয়েছে। যার যার অবস্থান থেকে মাদকের প্রভাব ফুটিয়ে তোলা হয়েছে তারা হলেন: একজন মদ্যপায়ী, একজন আইন প্রয়োগকারী, একজন রাজনীতিবিদ এবং একজন মাদক পাচারকারী। এরা প্রত্যেকে নিজেদের অজান্তে প্রত্যেকের জীবনকে প্রভাবিত করে। এ ধরনের ছবিকে অনেকে হাইপারলিংক চলচ্চিত্র নামে আখ্যায়িত করে থাকেন। এটি ব্রিটিশ টেলিভিশন সিরিজ "Traffik" এর উপর ভিত্তি করে নির্মিত হয়েছে। এই চলচ্চিত্রের উপর ভিত্তি করে আবার যুক্তরাষ্ট্রে এটি টিভি সিরিজ চলছে যার নাম "Traffic"।
জব্বারের বলীখেলা
জব্বারের বলীখেলা এক বিশেষ ধরনের কুস্তি খেলা, যা চট্টগ্রামের লালদিঘী ময়দানে প্রতিবছরের ১২ই বৈশাখে অনুষ্ঠিত হয়। এই খেলায় অংশগ্রহনকারীদেরকে বলা হয় বলী। চট্টগ্রামের আঞ্চলিক ভাষায় কুস্তি বলীখেলা নামে পরিচিত। ১৯০৯ সালে চট্টগ্রামের বদরপাতি এলাকার ধনাঢ্য ব্যবসায়ী আবদুল জব্বার সওদাগর এই প্রতিযোগিতার সূচনা করেন। তার মৃত্যুর পর এই প্রতিযোগিতা জব্বারের বলী খেলা নামে পরিচিতি লাভ করে। জব্বারের বলীখেলা একটি জনপ্রিয় ও ঐতিহ্যমন্ডিত প্রতিযোগিতা হিসেবে বিবেচিত। বলীখেলাকে কেন্দ্র করে লালদিঘী ময়দানের আশে পাশে প্রায় তিন কিলোমিটার জুড়ে বৈশাখী মেলার আয়োজন হয়। এটি বৃহত্তর চট্টগ্রাম এলাকার সবচেয়ে বৃহৎ বৈশাখী মেলা।
ভারতবর্ষের স্বাধীন নবাব টিপু সুলতানের পতনের পর এই দেশে বৃটিশ শাসন শুরু হয়। বাঙালি সংস্কৃতির বিকাশ এবং একই সঙ্গে বাঙালি যুবসম্প্রদায়ের মধ্যে ব্রিটিশবিরোধী মনোভাব গড়ে তোলা এবং শক্তিমত্তা প্রদর্শনের মাধ্যমে তাদের মনোবল বাড়ানোর উদ্দেশ্যে চট্টগ্রামের বদরপতি এলাকার ব্যবসায়ী আবদুল জব্বার সওদাগর বলী খেলা বা কুস্তি প্রতিযোগিতার প্রবর্তন করেন। ১৯০৯ সালের ১২ বৈশাখ নিজ নামে লালদীঘির মাঠে এই বলীখেলার সূচনা করেন তিনি। ব্যতিক্রমধর্মী ক্রীড়া প্রতিযোগিতা আয়োজনের জন্য ব্রিটিশ সরকার আবদুল জব্বার মিয়াকে খান বাহাদুর উপাধিতে ভূষিত করলেও তিনি তা প্রত্যাখ্যান করেন। ব্রিটিশ ও পাকিস্তানি আমলে বৃহত্তর চট্টগ্রাম ছাড়াও বার্মার আরাকান অঞ্চল থেকেও নামী-দামি বলীরা এ খেলায় অংশ নিতেন।
চট্টগ্রাম বলির দেশ। কর্ণফুলী ও শঙ্খ নদীর মধ্যবর্তী স্থানের উনিশটি গ্রামে মল্ল উপাধিধারী মানুষের বসবাস ছিল। প্রচণ্ড দৈহিক শক্তির অধিকারী মল্লরা সুঠামদেহী সাহসী পুরুষ এবং তাদের বংশানুক্রমিক পেশা হচ্ছে শারীরিক কসরৎ প্রদর্শন। এই মল্লবীরেরাই ছিলেন বলিখেলার প্রধান আকর্ষণ ও বলিখেলা আয়োজনের মূল প্রেরণা। চট্টগ্রামের বাইশটি মল্ল পরিবার ইতিহাস প্রসিদ্ধ। আশিয়া গ্রামের আমান শাহ মল্ল, চাতরি গ্রামের চিকন মল্ল, কাতারিয়া গ্রামের চান্দ মল্ল, জিরি গ্রামের ঈদ মল্ল ও নওয়াব মল্ল, পারি গ্রামের হরি মল্ল, পেরলা গ্রামের নানু মল্ল, পটিয়ার হিলাল মল্ল ও গোরাহিত মল্ল, হাইদগাঁওর অলি মল্ল ও মোজাহিদ মল্ল, শোভনদন্ডীর তোরপাচ মল্ল, কাঞ্চননগরের আদম মল্ল, ঈশ্বরখাইনের গনি মল্ল, সৈয়দপুরের কাসিম মল্ল, পোপাদিয়ার যুগী মল্ল, খিতাপচরের খিতাপ মল্ল, ইমামচরের ইমাম মল্ল, নাইখাইনের বোতাত মল্ল, মাহাতার এয়াছিন মল্ল, হুলাইনের হিম মল্ল, গৈরলার চুয়ান মল্ল।
এখন পেশাদার বলির (কুস্তিগীর) অভাবে বলিখেলার তেমন আকর্ষণ না থাকলেও জব্বারের বলীখেলার মূল উপজীব্য হয়ে উঠেছে মেলা। তাই অনেকে বলীখেলার পরিবর্তে একে বৈশাখী মেলা হিসেবেই চিনে। জব্বার মিয়ার বলী খেলা ও বৈশাখী মেলা চট্টগ্রামের ঐতিহ্য, সংস্কৃতি ও অহংকারে পরিণত হয়েছে। বর্তমানে দেশের সবচেয়ে বড় লোকজ উৎসব হিসেবে এটিকে চিহ্নিত করা হয়। খেলাকে কেন্দ্র করে তিন দিনের আনুষ্ঠানিক মেলা বসার কথা থাকলেও কার্যত পাঁচ-ছয় দিনের মেলা বসে লালদীঘির ময়দানের চারপাশের এলাকা ঘিরে।
জব্বারের বলী খেলার পাশাপাশি জেলার বিভিন্ন স্থানে যেমন কক্সবাজারে ডিসি সাহেবের বলী খেলা, সাতকানিয়ায় মক্কার বলি খেলা, আনোয়ারায় সরকারের বলী খেলা, রাউজানে দোস্ত মোহাম্মদের বলী খেলা, হাটহাজারীতে চুরখাঁর বলী খেলা, চান্দগাঁওতে মৌলভীর বলী খেলা এখনও কোনরকমে বিদ্যমান।
বর্তমানে জব্বারের বলী খেলা বাংলাদেশের বেসরকারি টিভি চ্যানেল "চ্যানেল আই"তে সরাসরি সম্প্রচার করা হয়ে থাকে।
১৪২৫ বঙ্গাব্দের ১২ ই বৈশাখ(২০১৮ ইংরেজির ২৫ শে মে) জব্বারের বলী খেলার ১০৯ তম আসর ঐতিহাসিক লালদিঘীর ময়দানে অনুষ্ঠিত হয় এবং এ আসরের বর্তমান চ্যাম্পিয়ন চকরিয়া উপজেলার তারিকুল ইসলাম জীবন।
কামিনীকুমার ঘোষ
কামিনীকুমার ঘোষ (জানুয়ারি ১, ১৮৮৮ - এপ্রিল ২৪, ১৯৭১) যিনি রায় সাহেব নামে পরিচিত, একজন বাঙালি সমাজসেবক, শিক্ষাবিদ এবং ব্রিটিশ বিরোধী আন্দোলনের একজন সক্রিয় নেতা, চট্টগ্রামের শিক্ষা বিস্তারে যার অবদান চির স্মরণীয়।
কামিনীকুমার ঘোষ ১৮৮৮ সালের ১লা জানুয়ারি চট্টগ্রামের সাতকানিয়া উপজেলার কাঞ্চনা গ্রামে জন্ম গ্রহণ করেন। ১৯০৬ সালে এন্ট্রেন্স বা প্রবেশিকা পরীক্ষায় তিনি বৃত্তিসহ প্রথম বিভাগে উত্তীর্ণ হন। তিনি ১৯০৮ এ উচ্চ মাধ্যমিক এবং ১৯১০ সালে গণিতে অনার্স পাশ করেন। ১৯১২ সালে কলকাতার প্রেসিডেন্সী কলেজ থেকে আইন বিষয়ে বৃত্তিসহ উত্তীর্ণ হন। ১৯১৩ সালে কলকাতা থেকে ফিরে তিনি তার চাচা বঙ্গচন্দ্র ঘোষের সাথে আইন পেশায় নিযুক্ত হন। তিনি বিয়ে করেছিলেন বাশখালী উপজেলার পালেগ্রাম চৌধুরীবাড়ীর কন্যা শৈলবালাকে। ব্যক্তিগত ভাবে তিনি ১১ সন্তানের জনক ছিলেন।
১৯২১ সালে তিনি মহাত্মা গান্ধীর ভারত শাসন আন্দোলনের ডাকে সাড়া দিয়ে তিনি আইন পেশা ছেড়ে দেন এবং আন্দোলনে সর্বাত্মক ভাবে জড়িয়ে যান। অনেকের মনে তিনি ছিলেন চট্টগ্রামের দক্ষিণাঞ্চলের আন্দোলনের অন্যতম নায়ক।
তৎকালীন ব্রিটিশ শাসনামনে সাতকানিয়াতে ছিল মাত্র হাতে গোনা কত গুলো প্রাথমিক বিদ্যালয়। চট্টগ্রামের শিক্ষা ব্যবস্থার এই শূন্যতা অনুধাবন করে তিনি উদ্যোগ নেন শিক্ষা প্রতিষ্ঠান গড়ার। তিনি শুরু করেন এস বি ঘোষ ইনস্টিটিউট (উচ্চবিদ্যালয়) এবং এলাকাবাসীর স্বাস্থ্যসেবার জন্য একটি হাসপাতাল। সাতকানিয়া-বাশঁখালী এডুকেশন সোসাইটি গঠন করে তিনি গ্রামে গ্রামে প্রাথমিক বিদ্যালয় স্থাপনের উদ্যোগ নেন। ১৯২৯ সালে সঙ্গীদের সহযোগীতায় তিনি স্থাপন করেছিলেন আমিলাইষ-কাঞ্চনা বঙ্গচন্দ্র ঘোষ নামে একটি ইংরেজি উচ্চবিদ্যালয়। পরে এটি চট্টগ্রামের ঐতিহ্যবাহী শিক্ষাপ্রতিষ্ঠান হিসেবে স্বীকৃতি লাভ করে।
১৯৪৮ সালে প্রতিষ্ঠিত সাতকানিয়া কলেজের অন্যতম প্রতিষ্ঠাতা এবং প্রতিষ্ঠাতা অধ্যক্ষ ছিলেন কামিনীকুমার। যা এখন চট্টগ্রামের একটি স্বনামধন্য সরকারি শিক্ষাপ্রতিষ্ঠান।
কামিনীর সমাজসেবামূলক ও শিক্ষা প্রসারণমূলক কর্মকান্ডের জন্য ব্রিটিশ সরকার তাকে রায় সাহেব খেতাবে ভূষিত করেন। তিনি ২৮ বছর চট্টগ্রামের জেলা পরিষদের সদস্য এবং সাত বছর সভাপতি ছিলেন। ১৬ বছর তিনি চট্টগ্রাম জেলা স্কুল বোর্ডের সদস্য, কাঞ্চানার নির্বাচিত প্রেসিডেন্ট, বেঞ্চ কোর্টের সভাপতিসহ বিভিন্ন গুরুদায়িত্ব পালন করেছেন।
বাংলাদেশের মুক্তিযুদ্ধের সময় ১৯৭১ সালের ২৪ই এপ্রিল শনিবার বেলা ১২টায় পাকিস্তানী সামরিক বাহিনী দোহাজারী ক্যাম্প থেকে কাঞ্চনায় আক্রমণ চালায়। হানাদার বাহিনী কামিনীকুমারের বাড়িতে আক্রমণ করলে বাড়ীর লোকজন বৃদ্ধ কামিনীকুমারকে বাড়ীর শৌচাগারে লুকিয়ে রাখে, পরবর্তীতে কামিনীকুমার শৌচাগার থেকে বেড়িয়ে বাড়ীতে যাওয়ার পথে এক রাজাকার তাকে সনাক্ত করে এবং হানাদার বাহিনী গুলি করে তাকে হত্যা করে।
আসান বাজার
আসান বাজার (নেপাল ভাষা:असं बजाः) (বিকল্প নাম: Asan Tol असन टोल, Asan Twāh असं त्वाः) নেপালের রাজধানী কাঠমান্ডুর কেন্দ্রে অবস্থিত একটি বাজার ও আবাসিক চত্বর। উৎসব পঞ্জি, কৌশলগত অবস্থান এবং নানা ঐতিহাসিক কারণে এটি বিখ্যাত। আসানকে এশিয়ার ঐতিহ্যবাহী বাজারের উদাহরণ হিসেবে বর্ণনা করা হয়। ""তুলাধর"", ""শ্রেষ্ঠ"", ""বজ্রাচার্য"" এবং ""শাক্য"" বর্ণের জনগণ এই এলাকার প্রধান জনসংখ্যা।
ছয় রাস্তায় মিলিত আসান বর্গক্ষেত্র একটি চিরস্থায়ী ঠেলাঠেলির মিলিত স্থান। আসানের বাজারটি কাঠমান্ডুর সব এলাকা থেকে খদ্দের আকর্ষণ করে, তার কারণ হচ্ছে নানান রকমের বৈচিত্র্যপূর্ণ পণ্যদ্রব্য এখানে বিক্রি করা হয়। বিক্রীত পণ্যের ভেতরে আছে খাদ্যসামগ্রী, মসলা ও ইলেকট্রনিক্স থেকে ক্ষণিকের জরির ঝালর বস্ত্র পর্যন্ত।
ইংমার বারিমানের চলচ্চিত্র ও নাটক
এখানে ইংমার বারিমানের চলচ্চিত্র ও নাটকের তালিকা করা হয়েছে।
রেডিও বা মঞ্চের জন্য বারিমান যে নাটকগুলো পরিচালনা করেছিলেন সেগুলোর তালিকা।
রোলান্ড এমেরিশ
রোলান্ড এমেরিখ (জার্মান: Roland Emmerich "রোলান্ট্‌ এমেরিশ্য্‌", জন্ম: ১০ই নভেম্বর, ১৯৫৫) একজন জার্মান চলচ্চিত্র পরিচালক, প্রযোজক এবং চিত্রনাট্যকার। তিনি একজন স্বঘোষিত সমকামী এবং এলজিবিটি আন্দোলনের সাথে সরাসরি যুক্ত।
ক্রিস্টোফার নোলান
খ্রিস্টোফার নোলান (ইংরেজি ভাষায়: Christopher Nolan) (জন্ম: ৩০শে জুন, ১৯৭০) অস্কার মনোনয়নপ্রাপ্ত ইংরেজ-মার্কিন চলচ্চিত্র পরিচালক, প্রযোজক এবং চিত্রনাট্যকার। তার বাবা ইংরেজ এবং মা মার্কিন। সে হিসেবে তিনি যুক্তরাষ্ট্র এবং যুক্তরাজ্য উভয় দেশেরই নাগরিক। তার স্ত্রী এমা থমাস তার অনেকগুলো চলচ্চিত্র প্রযোজনা করেছেন।
ক্রিস্টোফার নোলানের জন্ম ১৯৭০ সালের ৩০শে জুলাই লন্ডন শহরে। তাঁর বাবা ছিলেন একজন বিজ্ঞাপন কপিরাইটার। আর মা ছিলেন একজন আমেরিকান বিমানবালা। জন্ম আর পিতামাতা সূত্রে তিনি ব্রিটিশ-আমেরিকান হওয়াতে তাঁর শৈশব কেটেছে লন্ডন ও শিকাগোতে। ছোটবেলাতে নোলানের আগ্রহ ছিল উদ্ভিদবিদ্যাতে। তবে তাঁর এই আগ্রহ ততদিন পর্যন্তই ছিল যতদিন পর্যন্ত তিনি তার বাবার ক্যামেরাটি খুঁজে পান। বাবার সুপার ৮ ক্যামেরা নিয়ে খেলতে খেলতেই ক্যামেরা সম্পর্কে জানা-শোনা। মাত্র ৭ বছর বয়সে সেই ক্যামেরা দিয়ে তৈরী করলেন তাঁর প্রথম ছবি। আর তাতে অভিনয় করালেন তার ছোট খেলনা এ্যাকশন ম্যানদের।
ইউনিভার্সিটি কলেজ লন্ডন থেকে ইংরেজী সাহিত্যে অধ্যাপনা শেষ করে নোলান একই কলেজকে বেছে নেন তার ফিল্ম তৈরীর সুযোগসুবিধার জন্য। ১৯৯৩ সালে তিনি ছবি তৈরীর উপর স্নাতক ডিগ্রি অর্জন করেন।
ক্রস্টোফার নোলান ১৯৯৮ সালে তৈরী করেন তাঁর প্রথম ফিচার ফিল্ম ‘ফলোয়িং’। ছবিটির বাজেট ছিল মাত্র ৩ হাজার পাউন্ড। ছবিটির স্ক্রিপ্ট নোলানের নিজের লেখা ছিল যার ফটোগ্রাফি আর এডিটও তিনি নিজেই করেছিলেন। ১৯৯৮ সালে সান ফ্রান্সিসকো ফিল্ম ফেস্টিভেলে ছবিটি প্রদর্শিত হবার পর তা সকলের দৃষ্টি আকর্ষন করতে থাকে। ২০০০ সনে “মেমেনটো” দিয়ে বিশ্বময় পরিচিতি অর্জন করেন নোলান।
ব্রিটিশ ভারত
ব্রিটিশ ভারত বা ব্রিটিশ রাজ ("রাজ", হিন্দি: राज, উর্দু: , উচ্চারণ: , আক্ষরিক অর্থে শাসন) বলতে ১৮৫৮ থেকে ১৯৪৭ সালের মধ্যবর্তী সময়ে দক্ষিণ এশিয়ায় ব্রিটিশ ঔপনিবেশিক শাসনকে বোঝায়। উক্ত শব্দদুটির দ্বারা ভারতে ব্রিটিশ অধিরাজ্য ও তার অধীনস্থ শাসনকেও বোঝায়। বর্তমানে ভারত, পাকিস্তান ও বাংলাদেশ রাষ্ট্রে বিভক্ত এই সাম্রাজ্যের অন্তর্গত ছিল প্রত্যক্ষভাবে ব্রিটিশ-শাসিত প্রদেশ ও ব্রিটিশ রাজশক্তির করদ রাজ্যসমূহ। ১৮৭৬ সালে সমগ্র অঞ্চলটিকে সরকারিভাবে ভারতীয় সাম্রাজ্য নামে অভিহিত করা হয় এবং এই নামেই পাসপোর্ট ইস্যু করা হতে থাকে। "ভারত" নামে এই দেশ লিগ অফ নেশনস ও রাষ্ট্রসংঘের । এই নামেই ভারত ১৯০০, ১৯২০, ১৯২৮, ১৯৩২ ও ১৯৩৬ সালের গ্রীষ্মকালীন অলিম্পিকে অংশগ্রহণ করে।
১৮৫৮ সালে ভারতের শাসনভার ব্রিটিশ ইস্ট ইন্ডিয়া কোম্পানির হাত থেকে ব্রিটিশ রাজশক্তির হাতে স্থানান্তরিত হন। রাণী ভিক্টোরিয়া নিজ হস্তে ভারতের শাসনভার তুলে নেন। এর সঙ্গে সঙ্গে ভারতে আনুষ্ঠানিকভাবে ব্রিটিশ ভারতীয় সরকার প্রতিষ্ঠিত হয়। ১৮৭৬ সালে ভিক্টোরিয়া ভারত সম্রাজ্ঞী উপাধি গ্রহণ করেন। ১৯৪৭ সালে ব্রিটিশ ভারতীয় সাম্রাজ্য ভারতীয় অধিরাজ্য (পরবর্তীকালে ভারতীয় প্রজাতন্ত্র) ও পাকিস্তান অধিরাজ্য (পরবর্তীকালে পাকিস্তান) নামে দুটি অধিরাজ্যে বিভক্ত হলে ভারতে ব্রিটিশ শাসনের অবসান ঘটে। ১৯৩৭ সালে ব্রহ্মদেশকে (বর্তমানে মিয়ানমান) ভারত থেকে বিচ্ছিন্ন করা হয়েছিল। ১৯৪৮ সালে এই দেশ স্বাধীনতা অর্জন করে।
এলজিবিটি
এলজিবিটি (বা জিএলবিটি) (ইংরেজি: LGBT বা GLBT) একটি নাম-আদ্যক্ষর। ১৯৯০-এর দশক থেকে এই আদ্যক্ষরটি পূর্বতন "গে কমিউনিটি"-র সংজ্ঞাবাচক নাম হিসেবে ব্যবহৃত হয়ে আসছে। সামগ্রিকভাবে "এলজিবিটি" বলতে বোঝায় "লেসবিয়ান, গে, বাইসেক্সুয়াল ও ট্রান্সজেন্ডার" অর্থাৎ, নারী ও পুরুষ সমকামী, উভকামী ও রূপান্তরকামী। ১৯৮০-এর দশকের মধ্য থেকে শেষ ভাগের মধ্যে "গে কমিউনিটি"-র পরিবর্তে "এলজিবি" আদ্যক্ষরটির ব্যবহার চালু হয়। এরপর ১৯৯০-এর দশকে "এলজিবিটি" আদ্যক্ষরটি গৃহীত হয়। উল্লেখ্য, "গে কমিউনিটি" শব্দটি সম্প্রদায়ের অনেকেরই যথাযথ প্রতিনিধিত্ব করছিল না বলে মনে করা হচ্ছিল।
"যৌনতা ও লিঙ্গ পরিচয়-ভিত্তিক সংস্কৃতিগুলির" বৈচিত্র্যের প্রতি গুরুত্ব আরোপ করার জন্য "এলজিবিটি" শব্দটি ব্যবহৃত হয়। সাধারণভাবে অ-বিষমকামী সমকামী, উভকামী বা রূপান্তরকামী কোনো ব্যক্তিকে বোঝাতেও এই শব্দটি ব্যবহৃত হয়। এই ধরনের অন্তর্ভুক্তির স্বীকৃতি হিসেবে আদ্যক্ষরটির একটি জনপ্রিয় পাঠান্তরে ইংরেজি "কিউ" (Q) অক্ষরটি যুক্ত করা হয় যৌন অভিমুখীতার স্থলে কুইয়্যার (কিম্ভুত) বা কোয়েশ্চনিং (প্রশ্নবিদ্ধ) বোঝাতে (অর্থাৎ, "এলজিবিটিকিউ" বা "জিএলজিবিটিকিউ", ১৯৯৬ সাল থেকে নথিভুক্ত।
সংজ্ঞাবাচক নাম হিসেবে এই আদ্যক্ষরটি মূলধারায় পরিণত হয়। মার্কিন যুক্তরাষ্ট্র ও অন্য কয়েকটি ইংরেজি-ভাষী দেশের অধিকাংশ "যৌনতা ও লিঙ্গ পরিচয়-ভিত্তিক" কমিউনিটি সেন্টার ও গণমাধ্যম দ্বারা গৃহীতও হয়।
তবে এই আদ্যক্ষরটি সমাজের সংশ্লিষ্ট অংশের অনেকেরই সমর্থন লাভে বঞ্চিত হয়। অন্যদিকে কোনো কোনো ইন্টারসেক্স ব্যক্তি নিজেদের এলজিবিটি গোষ্ঠীভুক্ত করতে চেয়ে আদ্যক্ষরটিকে "এলজিবিটিআই" পর্যন্ত প্রসারিত করার পক্ষে মত দেন (১৯৯৯ সাল থেকে নথিভুক্ত)। আবার এক গোষ্ঠীর কেউ কেউ মনে করেন যে তাঁদের সঙ্গে অপর গোষ্ঠীর কোনো সম্পর্ক নেই। তাই এই জাতীয় আদ্যক্ষর ব্যবহার অপমানজনক। কারোর কারোর মতে রূপান্তরকামীরা "এলজিবি" গোষ্ঠীর অন্তর্ভুক্ত হতে পারে না। এই জাতীয় ধারণাগুলি "লেসবিয়ান ও গে বিচ্ছিন্নতাবাদ" তত্ত্বের প্রমাণ হিসেবেও ব্যবহৃত হয়। উক্ত তত্ত্ব অনুযায়ী, নারী ও পুরুষ সমকামীদের পৃথক সমাজ গঠন করা প্রয়োজন ও সাধারণভাবে তাদের যেসব গোষ্ঠীমণ্ডলে অন্তর্ভুক্ত করা হয়, তা থেকেও বিচ্ছিন্ন করা প্রয়োজন। কেউ কেউ আবার এই শব্দটিকে ধর্তব্যের মধ্যেই আনেন না। তাঁরা এটিকে রাজনৈতিকভাবে অতিরিক্ত রকম সঠিক শব্দ মনে করেন। তাঁদের মতে, এটি বিভিন্ন গোষ্ঠীকে একই ধূসর এলাকার আবদ্ধ করার এবং প্রধান গোষ্ঠীর ইস্যু ও প্রধান বিষয়গুলিকে সম গুরুত্ব প্রদানের একটি প্রয়াস মনে করেন।
১৯৬০ সালের পূর্বে বিসমকামীহীনতার পক্ষে কোন সাধারণ শব্দের প্রচলন ছিল না। কাছাকছি শব্ যেটি ব্যবহৃত হত তা হল, তৃতীয় লিঙ্গ, যা ১৮৬০ সালেও ব্যবহৃত হয়েছে কোন কোন জায়গায়। তবে তা আমেরিকার সমজে তখন পর্যন্ত গ্রহণযোগ্যতা পায়নি।
সমকামী শব্দটি সর্বপ্রথম ভালো অর্থে মোটেই ব্যবহার করা হয় নি। হোমোফাইল শব্দ কর্তৃক এটি স্থানান্তরিত হয় ১৯৫০ ও ১৯৬০ এর দিকে। এবং ১৯৭০ সালে গে শব্দ ব্যবহার প্রচলন হয়। পরবর্তীতে, সমকামি সমাজে গে শব্দটি গ্রহণযোগ্যতা পায়। লারস উলেরস্টাম সেক্সুয়াল মাইনরিটি শব্দজোড়া ১৯৬০ সালের দিকে সর্বপ্রথম ব্যবহার করেন। যা মূলতঃ জাতীয়তার দিক দিয়ে সংখ্যালঘু শব্দের সাথে মিল রেখে প্রয়োগ করে করা হয়।
এলজিবিটি বা জিএলবিটি আদ্যাক্ষর সকলের কাছে সমান গ্রহণযোগ্যতা পায় না। অনেকেই রূপান্তরলিঙ্গের ও রূপান্তরকামীদের লেসবিয়ান, গে ও বাইসেক্সুয়ালদের (এলজিবি) সাথে একই তালিকায় ফেলা নিয়ে প্রশ্ন তুলেন। তাদের পক্ষে যুক্তি হল, রূপান্তরলিঙ্গ ও রূপান্তরকামিতা যৌন পরিচয়ের সাথে সম্পর্কযুক্ত, যৌন অভিমুখিতার সাথে নয়
হিরোশি ইনাগাকি
হিরোশি ইনাগাকি (জাপানি ভাষায়: 稲垣浩 ) (৩০শে ডিসেম্বর, ১৯০৫ - ২১শে মে, ১৯৮০) একজন জাপানী চলচ্চিত্র পরিচালক এবং চিত্রনাট্যকার। তিনি সামুরাই ত্রয়ী পরিচালনা করে খ্যাতি অর্জন করেন এবং এর জন্য একাডেমি পুরস্কারও অর্জন করেন। পরিচালক হওয়ার আগে তিনি শিশু অভিনেতা ছিলেন।
ডোমেইন (গণিত)
সাধারণ ভাবে যেকোন বস্তু বা বিষয়ের সুসংহত এবং সন্নিবদ্ধ সংগ্রহ কে একত্রিত ভাবে যেই নাম বা পরিসর দ্বারা বুঝানো হয় তাকে ডোমেইন বলে। আর গণিতের ভাষায় ঐ সংগ্রহ পরিসীমাকে রেন্জ বলে।
গণিতের ভাষায়, ডোমেইন হলো একটি ফাংশানকে সংজ্ঞায়িত করতে পারে এমন সদস্যের সেট। অন্যভাবে বলা যায়, কোন একটি নির্দিষ্ট শর্তকে পূরণ করতে পারে এমন উপাদানের সম্মিলিত সংগ্রহই একটি ফাংশন এর ডোমেইন।
কার্টেসিয়ান সমতলে এক্স অক্ষকে ডোমেইন বলা হয়।
যদি X সেট হতে Y সেটে f একটি ফাংশন হয়, তবে তাকে f:X→Y লিখে প্রকাশ করা হয়। X সেটকে f:X→Y ফাংশনের ডোমেন (domain) এবং Y সেটকে এর কোডোমেন (codomain) বলা হয়।
এখানে রেঞ্জ f কোডোমেন Y এর উপসেট।
কাসাব্লাংকা
কাসাব্লাংকা মরক্কোর উত্তরাঞ্চলে আটলান্টিক মহাসাগরের তীরে অবস্থিত একটি শহর। এটি একই সাথে দেশটির প্রধান বন্দর এবং বাণিজ্যিক কেন্দ্র।
৩.৭ মিলিয়ন (২০০৫ সালের হিসাব অনুসারে)।
১,৬১৫ বর্গ কিলোমিটার।
এর অর্থনীতির মূল অংশ হচ্ছে ফসফেট রপ্তানি করা। এই ক্ষেত্রে ক্যাসাব্লাঙ্কা হচ্ছে প্রশাসনিক কেন্দ্র। তাছাড়া মরক্কোর সবচেয়ে বেশি শিল্প-কারখানা গড়ে উঠেছে এই এলাকায়। ক্যাসাব্লাঙ্কার মূল শিল্প কারখানার মধ্যে আছে মৎস্য জাত দ্রব্য, গৃহনির্মাণ সামগ্রী, কাঠ চেরার কারখানা, আসবাবপত্র তৈরি, কাচের সামগ্রী, টেক্সটাইলস,চামড়া কারখানা প্রভৃতি।
ক্যাসাব্লাঙ্কার সবচেয়ে দর্শনীয় স্থান বাদশাহ ২য় হাসান এর মসজিদ। এটি বিশ্বের সবচেয়ে বড় মসজিদ।
আধুনিক ক্যাসাব্লাঙ্কা শহর গড়ে উঠেছে একজন ফ্রেঞ্চ স্থপতির হাত ধরে। তিনি হলেন হেনরি প্রস্ট। তার পরিকল্পনাতেই প্রথম এই শহর গড়ে উঠে।পরে ১৯৪৬ এবং আরো পরে ১৯৮৪ এ নতুন করে অতিরিক্ত শহর পরিকল্পনা প্রণয়ন করা হয়।
লিনডাউ
লিনডাউ () জার্মানির Lake Constance এর পূর্ব অংশে অবস্থিত একটি দ্বীপ ও শহর। এটি বাভারিয়ার Bundesland এর মধ্যে পড়েছে এবং লিনডাউ জেলার রাজধানী হিসেবেও কাজ করছে। ঐতিহাসিক লিনডাউ শহর মাত্র .৬৮ বর্গ কিমি আয়থনের একটি দ্বীপে। এই দ্বীপটি সেতু এবং রেলপথের মাধ্যমে মূল ভূমির সাথে সংযুক্ত।
১৯৫১ সাল থেকে প্রতি বছর এই শহরে নোবেল বিজয়ীদের একটি সম্মেলন হয়। এতে একসাথে প্রায় ৩০ জন নোবেল বিজয়ী উপস্থিত থাকেন এবং তাদের সাথে সময় কাটাতে পৃথিবীর বিভিন্ন দেশ থেকে প্রায় ৫০০ তরুণ গবেষক ও শিক্ষার্থী জড়ো হন। প্রথমে শুধু পদার্থবিজ্ঞান ও রসায়নে বিজয়ীদেরই একত্রিত করা হতো। বর্তমানে এর সাথে চিকিৎসাবিজ্ঞান ও অর্থনীতিও যুক্ত হয়েছে।
২০০৭ সাল থেকে বাংলাদেশের তরুণ গবেষক ও শিক্ষার্থীরাও এই সম্মেলনে অংশ নিচ্ছে। ২০০৮ সালের জন্যও বাংলাদেশ থেকে তিনজন মনোনীত হয়েছেন।
হামিদ কারজাই
হামিদ কারজাই (حامد کرزی) (জন্ম: ২৪ ডিসেম্বর, ১৯৫৭) আফগানিস্তানের সাবেক রাষ্ট্রপতি। তিনি দেশটির ১২শ রাষ্ট্রপতি। ২০০১ সালের শেষ দিকে তালিবানদের পতনের পর তিনি আফগান রাজনীতিতে বড় এক ব্যক্তিত্বে পরিণত হন এবং ২০০২ সাল থেকে ২০০৪ সাল পর্যন্ত তিনি আফগানিস্তানের অন্তর্বর্তীকালীন রাষ্ট্রপতি ছিলেন। পরে তিনি ২০০৪ ও ২০০৯ সালের রাষ্ট্রপতি নির্বাচনে জয়ী হন।
ডোমেইন নাম
ডোমেইন নাম বলতে সাধারনভাবে কোন একটা ওয়েবসাইটের নামকে বোঝায়। একটি ডোমেইন নাম সংক্রান্ত সব কিছু নিয়ন্ত্রন করে ডোমেইন নেম সিস্টেম।
প্রত্যেক ওয়েবসাইটের একটি নির্দিষ্ট আইপি অ্যাড্রেস থাকে। কিন্তু আইপি দিয়ে ওয়েবসাইট মনে রাখা কষ্টসাধ্য। তাই মনে রাখার সুবিধার জন্য আইপি অ্যাড্রেসের পরিবর্তে ডোমেইন নাম ব্যবহার করা হয়। এছাড়া এক বা একাধিক কমপিউটার কে ইন্টারনেট এ চেনার জন্যও ডোমেইন নাম ব্যবহার করা হয়।
প্রথম বানিজ্যিক ডোমেন নাম TLD .com , ১৫ মার্চ ১৯৮৫ সালে প্রথম বাণিজ্যিক ভাবে "ডট কম" ডোমেন নাম ক্যাম্ব্রিজের কম্পিউটার ফার্ম সিম্বোলিক্স তাদের ওয়েব সাইট Symbolics.com এ ব্যবহার করে।
ডিসেম্বর ২০০৯ সালে তারা ১৯০ মিলিয়ন ডোমেইন নেম রেজিস্ট্রেশন করে।
নিচের উদাহরণ দ্বারা ইউআরএল এবং ডোমেইন এর পার্থক্য প্রকাশ করা যেতে পারে।
বিশ্বের নতুন সপ্তাশ্চর্য
বিশ্বের নতুন সপ্তাশ্চর্য এমন একটি প্রকল্প যার মূল উদ্দেশ্য হচ্ছে আধুনিক বিশ্বের নতুন বিস্ময়ের তালিকা তৈরি করে প্রাচীন বিশ্বের সপ্তাশ্চর্যের ধারণাটিকে পুনঃরুজ্জীবিত করা। এ লক্ষ্যে ব্যক্তিমালিকানাধীন New 7 Wonders Foundation বিশ্বব্যাপী ইন্টারনেট ও ফোনের মাধ্যমে বিশ্বের সাতটি নতুন বিস্ময়ের তালিকায় ভুক্তির জন্য মনোনয়ন ও ভোট আহবান করে এবং এর বিজয়ীদের তালিকা ৭ জুলাই, ২০০৭ তারিখে পর্তুগালে ঘোষণা করা হয়।
সুইজারল্যান্ড ভিত্তিক "New 7 Wonders Foundation" এর দাবী এই প্রকল্পে ইন্টারনেট এবং ফোনের মাধ্যমে ১০০ মিলিয়ন বা ১০ কোটি ভোট পড়েছে। যেহেতু ভক্ত, সরকার এবং পর্যটন সংস্হাগুলো কোন বাধা ছাড়াই যতগুলো ইচ্ছা ভোট দিতে পেরেছে তাই এই ভোটাভুটিকে অনেকেই অবৈজ্ঞানিক আখ্যা দিয়েছেন।
নেপালের কমিউনিস্ট পার্টি (মাওবাদী-কেন্দ্র)
নেপালের কমিউনিস্ট পার্টি (মাওবাদী-কেন্দ্র) (পূর্বনামঃ একীকৃত নেপাল কম্যুনিস্ট পার্টি (মাওবাদী) (নেপালি ভাষায়: एकिकृत नेपाल कम्युनिष्ट पार्टी (माओवादी)) নেপালের একটি মাওবাদী রাজনৈতিক দল। ১৯৯৪ সালে প্রতিষ্ঠিত এই দলের নেতা হলেন "পুষ্প কমল দাহাল" যিনি শুধু প্রচণ্ড নামে পরিচিত। ২০০৮ সালে নেপালের সাংবিধানিক সভার নির্বাচনে এই দল সংখ্যাগরিষ্ঠ আসন লাভ করেছে।
মেক্সিকান স্ট্যান্ডঅফ
মেক্সিকান স্ট্যান্ডঅফ (ইংরেজি ভাষায়: Mexican standoff) বলতে একটি কৌশলগত স্থিতিবস্থাকে বোঝায়। এটি এমন স্থিতিবস্থা যেখানে কোন দলই নিশ্চিতভাবে এমন কিছু করতে পারে না যা তাদের বিজয় এনে দিতে পারে। যুদ্ধ, অর্থনীতি ও চলচ্চিত্রে এই মেক্সিকান স্ট্যান্ডঅফের ব্যবহার দেখা যায়।
মেক্সিকান স্ট্যান্ডঅফ বাগধারাটি ১৯শ শতাব্দীর শেষের দিকে প্রচলিত হয়। কেমব্রিজ অ্যাডভান্সড লার্নার্স ডিকশনারি দাবি করে শব্দটির উৎপত্তি অস্ট্রেলিয়ায়। কিন্তু বইতে এই বাগধারার প্রথম ব্যবহার দেখা যায় ১৯০৮ সালে উইলিয়াম ড্রানানের "থার্টি-ওয়ান ইয়ার্স অন দ্য প্লেইন অ্যান্ড ইন দ্য মাউন্টেন" এবং চার্লস এম. রাসেলের "ড্যাড লেন্‌স বাফালো ইয়ার্ন" বইতে।
চলচ্চিত্রে একজন আরেকজনের দিকে বন্দুক তাক করে থাকা এক ধরনের চলচ্চিত্রের ক্লিশে, যা চলচ্চিত্রে বহুল ব্যবহৃত হয়। এই ধরনের ক্লিশের ব্যবহারের উদাহরণ হল সার্জিও লিয়ন পরিচালিত "দ্য গুড, দ্য ব্যাড অ্যান্ড দ্য আগলি" চলচ্চিত্র, যেখানে তিনটি চরিত্র একে অপরের দিকে বন্দুক তাক করে আছে। পরিচালক কোয়েন্টিন টারান্টিনোও তার চলচ্চিত্রে মেক্সিকান স্ট্যান্ডঅফের ব্যবহার করেছেন। তার "রিসারভয়র ডগ্‌স" চলচ্চিত্রে চারটি চরিত্রের মধ্যে স্থিতিবস্থা দেখা যায়।
মঙ্গল পাণ্ডে
মঙ্গল পাণ্ডে ((; ১৯ জুলাই, ১৮২৭ – ৮ এপ্রিল, ১৮৫৭) ১৮৫৭ সালের সিপাহী বিদ্রোহে অংশগ্রহণ করেছিলেন। তিনি সাধারণ সিপাই হয়ে সিপাহী আন্দোলনে নেতৃত্ব দিয়েছিলেন। তার আদি বাড়ি ছিল উত্তর প্রদেশের বালিয়া জেলার নাগওয়া গ্রামে।
সিপাই বিদ্রোহ বা জাতীয় মহাবিদ্রোহের প্রথম সূত্রপাত ঘটেছিল মংগল পান্ডের হাত ধরে কলকাতার উপকন্ঠে উত্তর চব্বিশ পরগণা জেলার ব্যারাকপুরে। সিপাইদের প্যারেড গ্রাউন্ডে ১৮৫৭ সালের ২৯ মার্চ ইংরেজ বিরোধী অভ্যুত্থানের ডাক দেন সিপাই মঙ্গল। বিদ্রোহী মঙ্গলকে নিবৃত্ত করতে আসা দুই ইংরেজ অফিসার অ্যাডজুট্যান্ট লেফটেন্যান্ট বাগ এবং সার্জেন্ট মেজরকে প্রকাশ্যে হত্যা করে বিদ্রোহের সূচনা করেন তিনি ও ইংরেজ বাহিনী কর্তৃক ঘেরাওয়ের পূর্বমুহূর্তে আত্মসমর্পনের বদলে বন্দুকের গুলিতে আত্মহত্যার চেষ্টা করেন। গুলিবিদ্ধ মঙ্গল পান্ডেকে হসপিটালে পাঠানো হয় ও সুস্থ করে প্রকাশ্যে ফাঁসি দেওয়া হয় ১৮৫৭ সালের ৮ এপ্রিল। ইংরেজ অফিসারদের আদেশ অমান্য করে মঙ্গল পান্ডেকে নিবৃত্ত না করার জন্যে অপর এক ভারতীয় সিপাই ঈশ্বরী প্রসাদ পাণ্ডেকেও কয়েক দিন পরে ফাঁসিতে ঝুলিয়ে দেওয়া হয়।
বাল গঙ্গাধর তিলক
বাল গঙ্গাধর তিলক (মরাঠি: बाळ गंगाधर टिळक) (জুলাই ২৩ ১৮৫৬ - ১ আগস্ট ১৯২০) "জন্ম নামঃ কেশভ গঙ্গাধার তিলক" একজন ভারতীয় পণ্ডিত ও ভারতীয় জাতীয়তাবাদী নেতা, সমাজ সংস্কারক, আইনজীবী এবং স্বাধীনতা কর্মী ছিলেন। তিনি ভারতের স্বাধীনতা আন্দোলনের প্রথম নেতা ছিলেন। ব্রিটিশ কতৃপক্ষ তাকে "ভারতীয় অস্থিরতার পিতা" বলতেন। তাকে আরও সন্মানসুচক লোকমান্য বলা হত, যার অর্থ "জনগণ দ্বারা গৃহীত (নেতা হিসাবে)।
গান্ধী পূর্ববর্তী কালে , তিনিই ভারতের সর্বজনগ্রাহী নেতা ছিলেন।
ঔপনিবেশিক ভারত
ঔপনিবেশিক ভারত বা কলোনিয়ান ভারত ( Colonial India) বলতে ইউরোপীয় ঔপনিবেশিকদের দ্বারা ভারতীয় উপমহাদেশ ও ভারতীয় মহারাজা দের উপর ব্যবসার মাধ্যমে ক্ষমতা বিস্তারনের প্রভাব কে বোঝায়। খ্রিষ্টপূর্ব তিনশ শতকে গ্রীক সম্রাট আলেকজান্ডারের মাধ্যমে সর্বপ্রথম ইউরোপীয় অধিবাসীদের পা পড়ে ভারত বর্ষে। পরবর্তীতে ১৫১০ সালে পর্তুগীজ নাবিক ভাস্কো-দা-গামা দেয়ারা গোয়ায় স্থাপিত হয়।
স্বাধীন চলচ্চিত্র
স্বাধীন চলচ্চিত্র (ইংরেজি ভাষায়: Independent film) বলতে মূলধারার স্টুডিও তন্ত্রের বাইরে নির্মিত চলচ্চিত্রকে বোঝায়। মার্কিন যুক্তরাষ্ট্রের ক্ষেত্রে হলিউড স্টুডিওর বাইরে নির্মিত কোন চলচ্চিত্রকেই স্বাধীন চলচ্চিত্র বলা যায়। একে সংক্ষেপে ইন্ডি ফিল্ম বলা হয়। একই সাথে স্বাধীন চলচ্চিত্র দ্বারা অবাণিজ্যিক শৈল্পিক চলচ্চিত্রকেও বোঝা যায় যেগুলো কাহিনীভিত্তিক মূলধারার হলিউড চলচ্চিত্র থেকে ভিন্ন ধরনের। অনেক সময় বড় কোন স্টুডিওর সহযোগী ছোট স্টুডিও (যেমন, সনি পিকচার ক্লাসিক্‌স) থেকে এই সিনেমাগুলো নির্মাণ করা হয়। কিন্তু কোন সিনেমার অর্ধেকের বেশি বাজেট যদি বড় কোন স্টুডিও থেকে আসে তাহলে তাকে স্বাধীন চলচ্চিত্র বলা যাবে না। ২০০৫ সালে যুক্তরাষ্ট্রের আবাসিক বক্স অফিস রাজস্বের শতকরা ১৫ ভাগই এসেছিল স্বাধীন চলচ্চিত্র থেকে। কনটেন্ট এবং স্টাইলের মাধ্যমে স্বাধীন চলচ্চিত্রগুলোকে সহজেই অন্যান্য ছবি থেকে আলাদা করা যায়। আর এতে পরিচালক বা লেখকের ব্যক্তিগত সৃজনশীল দৃষ্টিভঙ্গি খুব ভালভাবে প্রকাশিত হয়।
১৯৯০ এবং ২০০০ এর দশকে স্বাধীন চলচ্চিত্রের দৃশ্য বিনির্মাণে বেশ কয়েকটি বিষয় কাজ করেছে। এর মধ্যে সবচেয়ে উল্লেখযোগ্য হচ্ছে: কম খরচের মধ্যে উচ্চ ক্ষমতার ডিজিটাল ভিডিও ক্যামেরা সংগ্রহ যা মূলধারার চলচ্চিত্রের ৩৫ মিমি ক্যামেরার সাথে প্রতিদ্বন্দ্ব্বিতা করতে পারে। এর সাথে রয়েছে সহজে ব্যবহারযোগ্য সম্পাদনা সফ্‌টওয়্যার এবং বিভিন্ন চলচ্চিত্র উৎসবে বেশী বেশী স্বাধীন চলচ্চিত্র প্রদর্শনের ব্যবস্থা করা। এরকম একটি হচ্ছে সানড্যান্স চলচ্চিত্র উৎসব।
এম্পায়ার (সাময়িকী)
এম্পায়ার (ইংরেজি ভাষায়: Empire) একটি ব্রিটিশ মাসিক চলচ্চিত্র সাময়িকী। ১৯৮৯ সালের জুলাই মাস থেকে "বাউয়ের কনজ্যুমার মিডিয়া" এই সাময়িকীটি প্রকাশ করে আসছে। ব্রিটেনের সবচেয়ে বেশি বিক্রিত চলচ্চিত্র সাময়িকী এটি। এর নিকটতম বাজার প্রতিদ্বন্দ্ব্বী হচ্ছে টোটাল ফিল্ম। এম্পায়ার সাময়িকীর উদ্যোগে প্রতি বছর "সনি এরিকসন এম্পায়ার অ্যাওয়ার্ডস" এর আয়োজন করা হয় যাতে নির্বাচকের ভূমিকার পালন করে সাময়িকীর পাঠকেরা।
কুষাণ সাম্রাজ্য
খ্রিষ্টপূর্ব ২য় শতাব্দীর প্রথমার্ধে শুংনু (চৈনিক: 匈奴, ফিনিন: Xiōngnú "শুংনু") নামে এক উপজাতি তাদের প্রতিবেশী ইউয়েচি (চৈনিক: 月支, ফিনিন: Yuèzhī "উ্যয়েট্‌ষ্‌র্‌") নামে অপর এক উপজাতিকে হারিয়ে দেয়। দীর্ঘ সংঘর্ষের পর য়ুঝি উপজাতির লোকেরা পশ্চিমদিকে সরে যেতে বাধ্য হয়। তারা পশ্চিমদিকে সরে ইলি নদীর উপত্যকা পেরিয়ে ইস্সিক কুল হ্রদের (ইংরাজীতে Lake Issyk Kul) দক্ষিণতীর ধরে এগোতে থাকে। তাদের এই স্থান পরিবর্তন শকসহ বেশ কিছু উপজাতিকে তাদের সামনে এগোতে বাধ্য করে। ১৪৫-১২৫ খ্রীষ্টপূর্বাব্দের মধ্যবর্তী কোন সময়ে তারা ব্যাকট্রিয় ও পার্থিয়ায় বসতি স্থাপন করে। এক প্রজন্ম পর তারা সেই জায়গা ত্যাগ করে কাবুল উপত্যকা পেরিয়ে পাঞ্জাব সমভূমিতে প্রবেশ করে। খ্রীষ্টাব্দ শুরুর দিকে য়ুঝি উপজাতির নেতা কিউ-সিউ-কিও (ইংরাজীতে K'iu-tsiu-k'io) বাকী চার নেতাকে মেরে সমগ্র উপজাতির প্রধান হয়ে বসে। তার নাম থেকেই নাম হয় কিউই-শাং (ইংরাজীতে Kuei-shang), বা কুষাণ।
জস
জজ (ইংরেজি: Jaws "জজ়্‌" অর্থাৎ "চোয়াল") বলতে নিচের যে কোনটি বোঝাতে পারে:
জস (চলচ্চিত্র)
জস (ইংরেজি ভাষায়: Jaws "জজ়্‌" অর্থাৎ "চোয়াল") ১৯৭৫ সালে মুক্তিপ্রাপ্ত একটি থ্রিলার/হরর চলচ্চিত্র। পিটার বেঞ্চলি রচিত একই নামের উপন্যাস থেকে নির্মিত এই সিনেমার পরিচালক ছিলেন স্টিভেন স্পিলবার্গ। উপন্যাসটি ১৯১৬ সালে জার্সি সমুদ্রতীরে হাঙ্গর আক্রমণের ঘটনার উপর ভিত্তি করে রচিত হয়েছিল। অ্যামিটি দ্বীপের পুলিশ প্রধান সমুদ্র সৈকত বন্ধ করে দেয়ার মাধ্যমে সৈকতে গমনকারী মানুষজনকে একটি বড় শ্বেত হাঙ্গরের হাত থেকে বাঁচনোর চেষ্টা করে। কিন্তু নগর কাউন্সিল চায় সৈকত খোলা রাখার মাধ্যমে ব্যবসায়িক লাভ নিতে। কয়েকটি আক্রমণের পর পুলিশ প্রধান এক সামুদ্রিক জীববিজ্ঞানী ও এক পেশাদার হাঙ্গর শিকারীকে সাথে নিয়ে হাঙ্গরটিকে মারতে যাত্রা করেন।
জসকে চলচ্চিত্রের ইতিহাসে একটি যুগান্তকারী সৃষ্টি হিসেবে আখ্যায়িত করা হয়। এটি গ্রীষ্মকালীন ব্লকবাস্টার চলচ্চিত্রের জনক এবং "হাই কনসেপ্ট" সিনেমাগুলোর মধ্যে অন্যতম। এর ব্যাপক সাফল্যের কারণে বণ্টনকারীরা এটিকে ব্যাপক আকারে ছড়িয়ে দেয় যেমনটি আগে কখনও করা হয়নি। পরের বছর তথা ১৯৭৬ সালের গ্রীষ্মে ওমেন এবং ১৯৭৭ সালের গ্রীষ্মে স্টার ওয়ার্‌স মুক্তি পায়। এর পর অ্যাকশন, অ্যাডভেঞ্চার মুভিগুলো গ্রীষ্মে মুক্তি পেতে শুরু করে। এই ছবির তিনটি সিকুয়েল নির্মাণ করা হয়েছিল যেগুলোর কোনটিতেই স্পিলবার্গ বা বেঞ্চলির অংশগ্রহণ ছিল না। জস ২ (১৯৭৮), জস ৩-ডি (১৯৮৩) এবং (১৯৮৭) এর কোনটিই প্রথমটির মত জনপ্রিয়তা অর্জন করতে পারেনি।
ডেভিড ম্যাকেন্‌জি
ডেভিড ম্যাকেন্‌জি (ইংরেজি ভাষায়: David Mackenzie) (জন্ম: ১০ই মে, ১৯৬৬) স্কটল্যান্ডীয় চলচ্চিত্র পরিচালক। তার ভাই অভিনেতা "আলাস্টেয়ার ম্যাকেন্‌জি"।
হিন্দি ব্যাকরণ
আধুনিক আদর্শ হিন্দী বা হিন্দি ভাষা ভারতের রাষ্ট্রীয় ভাষা। অন্যদিকে উর্দু পাকিস্তানের রাষ্ট্রীয় ভাষা এবং ভারতের একটি তফসিলভুক্ত ভাষা। উচ্চমার্গের শব্দভাণ্ডারেএবং সাংস্কৃতিক দৃষ্টিভঙ্গিতে পার্থক্যের কারণে এই দুইটিকে প্রায়শই আলাদা ভাষা হিসেবে গণ্য করা হয়। কিন্তু ভাষাবৈজ্ঞানিক দিক থেকে এরা একটিমাত্র উপভাষার দুইটি প্রমিত রেজিস্টার, অর্থাৎ সামাজিক ও সাংস্কৃতিক প্রয়োজনে বিশেষায়িত ভাষারূপ। দুইটি ভাষাই দিল্লীর খাড়ি বোলি উপভাষা থেকে উৎপত্তি লাভ করেছে। এই দুই ভাষার মধ্যে ব্যাকরণগত দিক থেকে পার্থক্য নেই বললেই চলে। তাই একটি নিবন্ধেই এই দুই ভাষার ব্যাকরণ আলোচিত হল।
হিন্দি-উর্দু বিশেষ্যের রূপ বচন, লিঙ্গ ও কারকভেদে পরিবর্তিত হয়। হিন্দি-উর্দুতে দুইটি বচন (একবচন ও বহুবচন), দুইটি ব্যাকরণিক লিঙ্গ (পুং ও স্ত্রী) এবং তিনটি কারক (প্রত্যক্ষ, তীর্যক ও সম্বোধন) আছে। কী ধরনের ধ্বনিতে বা অন্ত্যপ্রত্যয়ে গিয়ে শেষ হয়েছে, তার ভিত্তিতে বিশেষ্যগুলিকে দুইটি শ্রেণীতে ভাগ করা যায়- শ্রেণী-১ এবং শ্রেণী-২। শ্রেণী-১-এর বিশেষ্যগুলির একবচন রূপ বিশেষ অন্ত্যপ্রত্যয়ে শেষ হয়। শ্রেণী-২-এর বিশেষ্যগুলির ক্ষেত্রে এটি ঘটে না।
নিচে কারক, বচন ও লিঙ্গভেদে বিশেষ্যের অন্ত্যপ্রত্যয়ের পরিবর্তনের ছক বা প্যারাডাইম (paradigm) দেখানো হয়েছে। হাইফেনযুক্ত অন্ত্যপ্রত্যয়গুলি বিশেষ্যে ইতিমধ্যে অবস্থিত অন্ত্যপ্রত্যয়গুলিকে প্রতিস্থাপিত করে। অন্যদিকে যোগ চিহ্ন দিয়ে চিহ্নিত অন্ত্যপ্রত্যয়গুলি বিশেষ্যের শেষে যুক্ত হয়।
যখনই কোন বিশেষ্যের পরে অনুসর্গ থাকে, তখনই এটির রূপ তীর্যক হয়ে যায়। উদাহরণস্বরূপ, "লড়কে কো" "ছেলেটিকে", "ঘরোঁ মে" "ঘরগুলিতে", "লড়কিয়োঁ কে সাথ" "মেয়েগুলির সাথে", ইত্যাদি।
নিচের সারণিতে উপরের ছকটি কীভাবে শব্দে প্রযুক্ত হয়, তা উদাহরণ দিয়ে দেখানো হল। সারণিতে নিচের শব্দগুলি ব্যবহৃত হয়েছে:
ভারতের বিপ্লবী স্বাধীনতা আন্দোলন
ভারতের বিপ্লবী স্বাধীনতা আন্দোলন বা ভারতের স্বাধীনতার বিপ্লবী আন্দোলন বা বিপ্লবী আন্দোলন সাধারণ ভাবে গুপ্ত সমিতি দ্বারা পরিচালিত হতো। এই বিপ্লবী আন্দোলন বাংলা, মহারাষ্ট্র ও পাঞ্জাবে গড়ে উঠেছিল।
বঙ্গভঙ্গের বিরুদ্ধে ১৯০৫ সালে ঢাকায় বিপিনচন্দ্র পালের জ্বালাময়ী বক্তৃতার পরেই ১৯০৬ সালে ঢাকা সরকারি কলেজের শিক্ষক এবং পরবর্তী সময়ে ঢাকা 'ন্যাশনাল স্কুল' এর প্রতিষ্ঠাতা প্রধান শিক্ষক পুলিনবিহারী দাসের নেতৃত্বে ৮০ জন্য হিন্দু যুবক গঠন করে 'ঢাকা অনুশীলন সমিতি'। অনুশীলন সমিতির প্রতিটি শাখা সম্পূর্ণ স্বাধীন ছিল, তবে অনুশীলন সমিতির সাথে ঢাকার শাখার প্রতিষ্ঠাতা পুলিনবিহারী দাসের সরাসরি সংযোগ ছিল। ভারতবর্ষের প্রখ্যাত ব্রিটিশবিরোধী আন্দোলনকারী যশোরের শচীন্দ্রপ্রসাদ বসু ঢাকা অনুশীলন সমিতির পরিদর্শক ছিলেন।
অরবিন্দ ঘোষসহ যুগান্তর দলের কয়েকজন নেতা কলকাতায় বোমা তৈরির কর্মকাণ্ডে জড়িত থাকার অভিযোগে বন্দী হন। কয়েকজন কর্মীকে আন্দামান সেলুলার জেলে পাঠানো হয়।
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।